text:
Ubwo kuri uyu wa 5 Nyakanga 2016 hasozwaga itorero ry’abakozi bakora mu buhinzi n’ubworozi ryaberaga mu karere ka Huye, Minisitiri w’Intebe Anastase Murekezi yasabye izi ntore kuzarangwa n’umuco w’ubunyangamugayo birinda kurya ibyagenewe abatishoboye.
Aba bakozi bagera ku 1001 bagizwe na ba agronomes, abaveterineri n’abahagarariye amakoperative y’ubuhinzi n’ubworozi, bibukijwe ko urwego bakoramo ari rwo rusa n’urutunze igihugu bitewe n’uko urwego rw’Ubuhinzi n’ubworozi rutanga 90% rw’ibifungurwa mu Rwanda , ndetse rukaba runagira n’uruhare mu kurwanya ubukene.
Umunyamabanga wa Leta muri Minisiteri y’ubuhinzi n’ubworozi , Tony Nsanganira yavuze ko iri torero rirangiye ryateguwe mu rwego rwo kunoza imikorere mu rwego rw’ubuhinzi n’ubworozi hongerwa umusaruro.
Minisitiri w’Intebe Anastase Murekezi yasabye aba bakozi barangije itorero kurushaho gukorana imbaraga batiganda kugira ngo barusheho guhindura imyumvire y’abahinzi n’aborozi hagamijwe guteza imbere igihugu.
Yagize ati: “Ndabasaba kuzagira uruhare rugaragara mu guhindura imyumvire y’Abahinzi n’aborozi mu Rwanda, ndabasaba gukora mutiganda no kuba ku isonga ry’impinduramatwara y’ubuhinzi n’ubworozi u Rwanda rwiyemeje kwimika.”
Minisitiri w’intebe Murekezi kandi yasabye aba barangije itorero kugira umuco wo gufasha abo bashinzwe kuyobora barushaho kubahuza n’abafite inganda z’ibyo bakora kugira ngo babashe kubateza imbere, ndetse banirinda kurya utwabo cyane utuba twaragenewe abatishoboye bahabwa binyuze muri gahunda za Leta zitandukanye.
Yagize ati: “Muzafashe abahinzi n’aborozi guhura n’abafite inganda zikora ibikomoka ku buhinzi n’ubworozi. Nsabye nkomeje umuco w’ubupfura ujye ubaranga muri gahunda zigenewe abatishoboye nka Girinka, umuco w’ubusambo ntukabarange.”
Minisitiri w’intebe yasabye ibigo bya Leta bitandukanye ndetse na Minisiteri y’ubuhinzi n’ubworozi gushyira imbaraga nyinshi mu bushakashatsi bushingiye ku bibazo by’Abahinzi n’Aborozi ndetse no kurushaho kwagura ibitekerezo n’ibikorwa bifasha u Rwanda kohereza hanze ibikomoka ku buhinzi n’ubworozi.
Minisitiri Murekezi yashimiye izi ntore zatojwe n’abazitoje bose, abibutsa ko igihugu kibatezeho umusaruro ugaragara mu rwego rw’ubuhinzi n’ubworozi.
Intore zikora mu buhinzi n’ubworozi zasabwe kurangwa n’ubupfura bwo kutarya ibya rubanda


c: text/html

text:
ven.
11
nov.
2011
ISOMO RYA MBERE
Igitabo cya mbere cy’Abamakabe (1 Mak 4,36-37.52-59)
Bamaze gutsinda, 36Yuda n’abavandimwe be baravuga bati «Dore abanzi bacu bamaze gutsindwa, nimucyo tujye guhumanura Ingoro no kuyegurira Imana.» 37Ingabo zose zirakorana, barazamuka bajya ku musozi wa Siyoni. 52Mu mwaka w’ijana na mirongo ine n’icyenda, ku wa makumyabiri n’itanu w’ukwezi kwa cyenda – ari ko Kisilewu – babyuka mu museso 53maze batura igitambo gitegetswe ku rutambiro rushya rw’ibitambo bitwikwa bari bubatse. 54Urutambiro barutaha mu majwi y’indirimbo, y’inanga z’amoko yose n’ay’ibyuma birangira, ibyo bibera igihe kimwe no ku munsi umwe n’uwo abanyamahanga bandavujeho urutambiro rwa mbere.
55Rubanda rwose rurapfukama rurasenga, berekeza ibisingizo byabo kuri Nyir’ijuru wabahaye gutsinda. 56Mu minsi umunani yose begurira Imana urutambiro, baturana umunezero ibitambo bitwikwa, ibitambo by’ubumwe n’ibyo gushimira. 57Urukuta rw’imbere rw’Ingoro barutakisha amakamba ya zahabu n’indi mitako, bongera gusana imiryango, n’ibyumba babishyiraho inzugi. 58Rubanda rwose rusabwa n’ibyishirno, isoni bari baratewe n’abanyamahanga zirasibangana. 59Nuko Yuda hamwe n’abavandimwe be, n’ikoraniro ryose rya Israheli, bemeza ko iminsi yo kwegurira Imana urutambiro izajya ihimbazwa mu gihe cyayo buri mwaka, ibirori bikamara iminsi munani mu byishimo no mu munezero, kuva ku wa makumyabiri n’itanu w’ukwezi kwa Kisilewu.
INDIRIMBO (1 Amateka 29, 10, 11abc, 11d-12a, 12bcd)
Inyik/ Uragasingizwa Nyagasani ; nihasingizwe izina ryawe rihebuje.
Uragahora usingizwa, Uhoraho,
Mana ya Israheli, umubyeyi wacu,
Ubu n’iteka ryose !
Ubuhangare, ububasha, igitinyiro,
Icyubahiro n’ikuzo ni ibyawe Nyagasani:
ibiri mu ijuru no ku isi byose ni wowe bikesha kubaho!
Uhoraho, ni wowe Mwami usumba byose!
Icyitwa ubukungu n’ikuzo cyose ni wowe biturukaho.
Ni wowe ugenga byose:
mu kiganza cyawe harimo ububasha n’imbaraga,
Ukuboko kwawe gufite ubushobozi bwo gukomeza
no gucogoza byose.
IBANGONDIRIMBO RIBANZIRIZA IVANJILI (Yh 10,27)
Alleluya Alleluya.
Nyagasani Yezu, uri Umushumba mwiza:
twumva ijwi ryawe maze tukagukurikira.
Alleluya.
IVANJILI
+Luka (Lk19,45-48)
Muri icyo gihe, 45Yezu yinjira mu Ngoro y’Imana atangira kuyirukanamo abacuruzi. 46Arababwira ati «Haranditswe ngo “Inzu yanjye izaba inzu yo gusengeramo; naho mwebwe mwayigize ubuvumo bw’abambuzi.”»47Buri munsi yigishirizaga mu Ngoro. Abatware b’abaherezabitambo n’abigishamategeko, kimwe n’abakuru b’umuryango, bashaka ukuntu bamwicisha. 48Nyamara ntibabona aho bamuturuka, kuko rubanda rwose bari bamuteze amatwi, bitaye cyane ku byo yavugaga.

robotstxt: allowed

filter: keep


text:
Muri Bibiliya hose, Imana itegeka abantu bayo kuzura ibyishimo bakanezerwa. Intumwa Pawulo iyobowe n’Umwuka Wera, yategetse abafilipi inshuro ebyiri kunezerwa. Buri gihe iyo Imana itubwiye inshuro ebyiri gukora ikintu, tuba dukeneye kwitondera ibyo ivuga.
Inshuro nyinshi abantu babona cyangwa bakumva ijmabo ngo “nezerwa” nuko bakavuga bati “iryo jwi ni ryiza, ariko se ibyo nabikora nte?” Bakifuza kunezerwa ariko ntibamenye uburyo byakorwa!
Pawulo na Sila, bari bakubiswe, bajugunywe mu nzu y’imbohe, kandi n’ibirenge byabo biboshye baranezerewe bahimbaza Imana. Bahisemo kunezerwa batitaye ku mibereho yabo.
Imbaraga zakinguye imiryango zigaca iminyururu kuri Pawulo na Sila n’abari bafunganywe na bo, nizo mbaraga zihari uyu munsi kugira ngo zisohore zibohore imbohe n’abakandamijwe.
“Mujye mwishimira mu Mwami wacu iminsi yose. Yewe, nongeye kubivuga nti ‘Mwishime!’” Abafilipi 4:4


text:
“Nanjye ndakubwira nti ‘Uri Petero, kandi nzubaka Itorero ryanjye kuri urwo rutare, kandi amarembo y’ikuzimu ntazarishobora.” Matayo 16:17
Uko tugenda tugera mu minsi ya nyuma niko urukundo rugenda rushira mu bantu ariko mu itorero ryubaha Imana niho honyine ushobora kwigira kugira urukundo kuko Imana ibasha kuruha umuntu wese uyubaha. Urukundo rwo mu itorero ni rwo rwonyine ruzahoraho ibihe byose kuko Yesu Kristo yarushinganye na ryo kandi yavuze ko ntakizabasha kuri nyeganyeza.
Nta kintu na kimwe kizabaho ibihe bidashira, ubucuruzi buzashira, ubwami bukomeye n’ubworoheje buzashira ariko Itorero rizahoraho ariryo rufatiro rwiza rw’urukundo.
Itorero ni umuryango washyizweho n’Imana ari nayo mpamvu Yesu yavuze ati” ryubatse ku rutare kandi amarembo y’ikuzimu ntazarishobora.” Itorero ntabwo ari inyubako ahubwo ni umuryango w’Imana, Imana yashakaga umuryango maze irema isanzure nibindi byaremwe byose igamije kugira ngo umwana w’umuntu azihitiremo igikwiye, Imana yari ibizi ko abazayikunda igomba kuzabaha ijuru kugira ngo noneho bibere mu muryango wayo neza.
Ese niba waramaze kugera mu muryango w’Imana bishatse kuvuga iki?, bisobanura ko niba twese koko tuzaba hamwe dukwiye kwitoza kuba mu rukundo hagati yacu igihe tukiri mu isi, dukwiye rwose gukunda umuryango w’Imana.
Ntibihagije gukunda Imana gusa ahubwo ugomba no gukunda Itorero. Kubera ko n’Imana ikunda itorero cyane ku buryo byatumye yemera no kuri pfira. Umuntu wese rero uvuga ko akunda Yesu Kristo ariko nta kunde itorero uwo aba abeshya nta mukunda ahubwo uwo aba akiri umwizera utari wamenya neza ibyo yizera.
Niba rero ushaka kumenya ahari urukundo rw’ukuri ni kwa Yesu Kristo kandi aragukunda niyo mpamvu aguhamagarira kumunda no gukunda bagenzi bawe kugira ngo mu bashe kuba mu itorero yaguze amaraso ye, maze mu gihe gikwiye muzabane nawe mu bwami bw’ijuru.


text:
Hari abantu baribwa mu mutwe cyane nyuma yo gushyiraho inweri ndetse hakaba nubwo bahita bazikuraho kubera kutihanganira uburibwe zibatera. Ku bantu bakunda guhura n’ibyo bibazo, dore uko barwanya ubwo bubabare.
kwoga neza mu mutwe mbere yo gushyiraho inweri: mbere yo gushyiraho inweri ni byiza kubanza koga mu mutwe kandi ukahumutsa neza kugirango ubukonje butazivanga n’amaproduits aba ari mu misatsi y’imikorano bikazana uburibwe mu mutwe.
Kwisukisha ku muntu udakwega imisatsi cyane: hari abantu basuka bakurura imisatsi cyane bikaba byatera ububabare budasanzwe mu gihe bari kugusuka na nyuma yo kugusuka mu minsi ibisuko biba bitaramenyera.
Kwirinda gukurura inweri cyane mu gihe uri kuzifunga: iyo ukuruye ibisuko bitaramenyera bituma utwenge twaho imisatsi itereye tuzaho imiburu kandi iyo miburo ikabyara imvuvu zikaba zakurura uburibwe no kuzana impumuro mbi mu nweri.
Gushyiramo spray cyangwa amavuta nyuma yo gusuka: iyo umaze gusuka umubiri wo mu mutwe uba wakuruwe n’ibisuko ku buryo hba hakenewe amavuta yo kuhoroshya. Ku basutse ibisuko bisanzwe bashobora guteramo spray ariko ku basutse dread ni byiza gusigamo amavuta yazo yabugenewe yitwa bees wax.
Gukoresha imisatsi ifite isuku: hari abantu basuka plante bazikuraho bakazibika kugirango bazongere bazikoreshe. Biba byiza rero iyo ubanje ugakoera isuku ihagije iyo misatsi mbere yo kongera kuyikoresha.
Gusuka inweri zidatera icyokere ku bantu bafite inkovu mu mutwe: iyo uziko wigeze kurwara ibisebe mu mutwe cyangwa ukaba ufite inkovu mu mutwe biba byiza iyo usutse ibisuko bitandukanye ku mutwe ku buryo hatazazamo ubushyuhe ngo bitume za nkovu zikurya.
Umuti wagufasha guhagarika kuribwa n’ibisuko(inweri)
Hari abantu baribwa mu mutwe cyane nyuma yo gushyiraho inweri ndetse hakaba nubwo bahita bazikuraho kubera kutihanganira uburibwe zibatera. Ku bantu bakunda guhura n’ibyo bibazo, dore uko barwanya ubwo bubabare.


text:
Ni inkunga abagenerwa bikorwa bavuga ko yabanezeje kuko ngo bamwe batari bafite ubushobozi bwo kuyitangira.
Ubuyobozi bw’ihuriro ry’aba banyarwanda, buvuga ko bwakoze iki gikorwa mu rwego rwo kwihesha agaciro, kwishakamo ibisubizo no gufatanya n’abandi mu kwikemurira ibibazo binyuze muri gahunda za leta.
Bwana Alex Kamurase, Umuyobozi w’iri huriro yasobanuye ko iki gikorwa kigamije kwimakaza umuco wo kugira uruhare mu kwishakira ibisubizo mu buryo buhoraho.
Kamurase yagize ati " Nyuma yo kuganira ku musanzu twatanga nk’abanyamuryango tukemeza gushyigikira gahunda y’Ubwisungane mu kwivuza ku banyarwanda batishoboye, twishimiye umurava ndetse n’uburyo iki gikorwa cyakozwe vuba. “
Yongeyeho ko igishimishije ari uko abanyamuryango biyemeje kugira uruhare muri icyo gikorwa, kugira ngo bigirire akamaro abagenerwa bikorwa kurushaho ndetse bunganire gahunda za Leta.
Inkunga yakusanyijwe, ingana n’amafaranga 6 390 000, ikazabasha kurihira Ubwisungane mu kwivuza abantu 2130 bo mu Karere ka Bugesera batagize ubushobozi bwo kubwiyishyurira.
Abashyikirijwe iyi nkunga bagaragaje ko bashimishijwe na yo kuko ngo nyuma yo guhura n’ikibazo cy’izuba umusaruro ukaba muke, bahise bagira ikibazo cy’amikoro ntibabasha kugira ubushobozi bwo kwiyishyurira.
Karangwa Onesphore wo mu Mudugudu wa Nyarubazi, Akagali ka Cyungo yagize ati “ Tunejejwe n’iki gikorwa mudukoreye, kuko muri iyi minsi twagize akabazo k’amikoro make ariko ubu dushimishijwe n’uko ubu tugiye kwiyubaka kubera inkunga muduteye. Biduhaye n’inyigisho nk’ Umurenge wa Ntarama, kuba muri abanyarwanda bari hanze y’igihugu ariko mukadutekerezaho.”
Abanyarwanda baba muri Ethiopia bavuga ko bateganya gukomeza kugira uruhare mu iterambere ry’igihugu, bashyigikira gahunda zitandukanye za Leta by’umwihariko bakaba ngo bateganya no kuzatanga ubundi bufasha ku batishoboye bazafashwa binyuze mu yindi mishinga yatuma barushaho kwigira.


text:
Itorero rya ADEPER Ururembo rw’Amajyaruguru rwatanze inka za baringa kuri bamwe mubari bagenewe ubwo bufasha higanjemo abafasha b’abahoze ari abashumba b’iryo torero bitabye Imana ndetse n’abari abashumba ariko bakaba bari mu kiruhuko cy’izabukuru n’abagiriye impanuka bagiye mu murimo w’Imana.
Itorero rya ADEPER Ururembo rw’Amajyaruguru rwatanze inka za baringa kuri bamwe mubari bagenewe ubwo bufasha higanjemo abafasha b’abahoze ari abashumba b’iryo torero bitabye Imana ndetse n’abari abashumba ariko bakaba bari mu kiruhuko cy’izabukuru n’abagiriye impanuka bagiye mu murimo w’Imana.
Umuyobozi w’Ururembo rw’Amajyaruguru Pasteur Sebadende avugako no mu misango y’ubukwe batanga Amafaranga ariko bikitwa ko ari inka bakoye ,bityo kuriwe nta kibazo abibonamo.
Mu mpera z’umwaka ushize mu kwezi k’ukuboza ubwo biteguraga noheli n’ubunani itorero ry’ADEPER Ururembo rw’Amajyaruguru rugizwe n’uturere 5 twateguye igikorwa cyo kugenera abafasha b’abari abashumba b’amatorero atandukanye agize urwo rurembo bitabye Imana ndetse n’abafite ubumuga buturuka ku mpanuka bakoze bajya mu murimo w’Imana hamwe n’abari abashumba ariko bakaba bari mu kiruhuko cy’izabukuru.
- Kamwe mu duseke kavugwamo ko kajemo inka
Mu ri uwo muhango wari witabiriwe n’abakristo batandukanye ba ADEPER baturutse mu turere 5 tugize ururembo rw’Amajyaruguru, habayeho umuhango wo gutanga inka ku bantu 60 bari batoranyijwe guhabwa izo nka.
Mu byukuri ukurikije ijambo nyamukuru umushumba w’ururembo rw’Amajyaruguru yagejeje ku mbaga yari yitabiriye ibirori,Pasiteri Sebadende Emmanuel yavuzeko nk’itorero ryashatse guhesha agaciro abari abakozi b’Imana batakiri mu murimo kubera impamvu zitandukanye zirimo abitabye’Imana n’abafite ubumuga bakomora ku murimo w’Imana bari bagiye gukora, bityo tukaba twabageneye iri tungo ry’inka mureba hano ni ikimenyetso cy’uko tukibazirikana tunibuka umurimo ukomeye bakoze mu gihe cyabo.
- Inka zerekanywe ko zatanzwe ariko ziba baringa kubo zari zigenewe
Umuntu yumvise iryo jambo ndetse n’amafoto yerekanagako izo nka ko zihari n’ubwo zitari zirenze 5 ushobora kumvako aribyo koko, ariko mu byukuri ntabwo ariko byagenze ahubwo izo nka zari baringa kuko amakuru imirasire afitiye gihamya yahawe n’abamwe mu bagombaga kubona izonka nabo bemezako baheruka izo nka ziri mu birori ariko batigeze bamenya irengero zaryo.
Umwe mu bayoboke w’itorereo ADEPER mu karere ka Musanze utashatse ko umwirondoro we ndetse n’ibimuranga bijya mu itangazamakuru, ubwo yajyaga kwereka umunyamakuru w’imirasire ku bantu bagera kuri 2 yemezako bahawe izo nka, yaje gutungurwa tugeze kuri rumwe mu rugo rw’uwo bivugwako yahawe inka atubwira ko mu by’ukuri kiriya cyari ikimenyetso cy’uko bahahwe inka ariko ukuri guhari imirasire ifitiye amafoto, n’uko bahawe uduseke, ariko bakavugako ibiri mu gaseke ari ibanga ryabo.
Yagizeati” Mu byukuri njye ndumiwe kuko twavuye hariya tugirango izo nka barazicyura mu ngo zabo ariko nkozwe n’isoni kubona batubwirako ari agaseke bahawe Atari inka nkuko bazibonaga aho bari bari mu birori ndetse nuko bimwe mu bitangazamakuru byaba ibyamashusho TV. Ndetse n’ibyandika byerekanye ko hatanzwe inka.”
Amakuru dukesha umuturage ubizi neza yavuzeko bamwe mu bayobozi ba ADEPER bari bashinzwe icyo gikorwa bafashe umworozi umwe bakamusaba ko yazana inkaze zikaza kwerekanwa nk’ikimenyetso cyuko hatanzwe abaturage bakazifotorezaho ibirori byarangira agasubirana izonkaze,niko byaje kugenda koko uwo mworozi abatiza inka zigera muri 5 maze ibirori birangiye asubirana inka ze.
- Umushumba w’ururembo rw’Amajyaruguru Pasteur Sebadende
Ariko nanone nuko uwo muturage bari bamwemereye ko bari buze ku mugenera akantu ariko bikarangira batakamuhaye arinayo ntandaro yogushira ahagaragara ukuri kw’itangwa kw’izonka za baringa.
Tukimara kumva ibivugwa n’aba bakirisito bari mu bagombaga guhabwa inka ariko bikarangira bahawe agaseke twashatse kumenya niba koko haragenwe inka cyangwa haragenwe agaseke, nuko imirasire isura umushumba w’ururembo rw’intara y’Amajyaruguru aho akorera mu biro bye Pasiteri Sebadende Emmanueli ariko atubwirako tutagomba kumufotora.
Pasteur Sebadende yemeza ko batanze inka ahubwo bikaba byaratewe n’abanyamakuru basesenguye nabi ijambo rye.
Yagize ati “Mu byukuri ijambo navuze muri uwo muhango ryumvikanye nabi kuko njye navuzeko duhaye inka kuri bamwe mu bafasha b’abahoze ari abashumba bitorero bitabye Imana n’abandi bagize ubumuga bukomoka ku murimo w’Imana bari bagiyemo, bityo ko tubageneye inka”
Pasiteri Sebadende avugako bitari bushoboke ko bazana inka 60 ngo baze kuziha abari bazigenewe. Ikindi nuko yavuzeko harimo bamwe batari bushobore no kuzorora bitewe n’intenge bafite, bityo kuri we akumvako ntagitangaza ko baba baravuzeko babahaye inka ariko mu byukuri bakabaha agaseke, kandi ako gaseke nako gashobora kuvamo inka.
Aha niho yatanze urugero avugako mu bukwe bavugako bakoye inka kandi bakoye amafaranga ayo mafaranga ashobora kuvamo inka.
Hakunze kumvikana amakuru avugwa mu itorero ry’ADEPER ko habaho gutekenika muri gahunda zimwe z’itorero bitewe na bamwe baba babifitemo inyungu runaka, ahanini bagatunga agatoki kuri bamwe mu bayoboke baba barirukanywe bitewe n’imyitwrire mibi iba ibavugwaho.
JOHN Bagabo / Musanze
Ibitekerezo
Nyujije amaso bu bitekerezo bimwe na bimwe. Jye ndabona ikibazo gihari mu by'ukuri atari icyatanzwe ahubwo ni uburyo cyatanzwemo. Abafashije bagize igitekerezo cyiza cyo gufasha ariko babikora mu buryo butari bwo rwose. Niba agaseke n'inka ari kimwe, kuki bagiye gutira inka zo gufotora kandi bafite uduseke? Jye ndabona baragombaga kuba abanyakuri bakavuga ibintu uko biri. Ni nabyo bitaha urwaho abarwanya umurimo w'Imana: aha ndavuga satani, abadayimoni n' abakozi babo. Kanda hano umusubize
aha bararisebya ark rifite nyirayo kdi ntabwo tuzasenyuka ahubwo tuziyongera ikindi kdi ntabwo aritorero ryinjiji numubare munini rifite ugaragaza abamenye ukuri wowe rero uhemberwa gusebanya ushake akandi kazi wakora kuko numara kujya ahagaragara uzasaba uwo wasebeje ako kamenyero ko guharabika bisa no kurya ibyo uvuye kwiba Kanda hano umusubize
aha bararisebya ark rifite nyirayo kdi ntabwo tuzasenyuka ahubwo tuziyongera ikindi kdi ntabwo aritorero ryinjiji numubare munini rifite ugaragaza abamenye ukuri wowe rero uhemberwa gusebanya ushake akandi kazi wakora kuko numara kujya ahagaragara uzasaba uwo wasebeje ako kamenyero ko guharabika bisa no kurya ibyo uvuye kwiba Kanda hano umusubize
"Mbanje gushima Imana mbifuriza mwese umwaka mushya" Bantu b' Imana mumenyeneza ko ibyo mwandika byose mu ijuru muzabibazwa. Banyamakuru mbere yo kwandika inkuru murabanza mukayisesengura ? None kuko muri guharabika umurimo w' imana kababayeho, tekereza niba warakijijwe byukuri kandi niba utarakizwa akira agakiza kuko Umwami yesu ari kurugi rw' umutima wawe arakomanga numukingurira azinjira iwawe musangire, gira vuba uhunge umuriro wa Gehinomu uzarya abanzi b' Imana.YESU ARAJE. Kanda hano umusubize
Yesu ati: YEGO YANYU IJYE IBA YEGO NA OYA IBE OYA IBITARIBYO BITURUKA KU MUBI, ba christo mwubashye icyo Ijambo ry Imana rivuga ubu ntituba turi gusoma inkuru mbi nk iyi kuwitwa umukozi w Imana, dore no mubukwe avuga na biriya bavuga n ibinyoma singombwa kubeshya abantu ngo bajye kureba Inka kandi muzineza ko mwazanye envellope birakwiye kuba abanyakuri tukareka kwigana isi erega umukristo si umuntu nk abandi ni ubwoko butura ukwabwo bukagira umuco wabwo, ntimugapfe kwigana ibyo mubonye byose ngo kuko bavuze gutanga inka namwe mujye aho mubeshye, cg mubona kuvugisha ukuri bisebetse ariko mwibuke ko na Yesu mwangiraga ko atari agezweho nkabo Kanda hano umusubize
"Mbanje gushima Imana mbifuriza mwese umwaka mushya" Bantu b' Imana mumenyeneza ko ibyo mwandika byose mu ijuru muzabibazwa. Banyamakuru mbere yo kwandika inkuru murabanza mukayisesengura ? None kuko muri guharabika umurimo w' imana kababayeho, tekereza niba warakijijwe byukuri kandi niba utarakizwa akira agakiza kuko Umwami yesu ari kurugi rw' umutima wawe arakomanga numukingurira azinjira iwawe musangire, gira vuba uhunge umuriro wa Gehinomu uzarya abanzi b' Imana.YESU ARAJE. Kanda hano umusubize
Turambiwe abadusebereza itorero. Ubu se koko uyu munyamakuru ntabari kumusunika batwihishemo? Ariko ntacyo bazageraho ahubwo bayobozi bacu mukomerezaho mwatsinze igitego cy'umutwe. Kanda hano umusubize
ADPR muzayisebya ariko ntibizayibuza gukora umurimo wuwabahamagaye eraga imyemerere nimyitwarire yabo biravuna nimutuze uyumurimo ufite nyirawo naza bizisobanura naho abayobozi ibyabo ntibibareba ubabaye uzarushe uriya mu paster Kanda hano umusubize
ahaaaaaaa!!???? Yes'ati muzabamenyera kumbuto zabo. Kanda hano umusubize
Erega amaraso y'abatutsi mwishe ntazatuma mugira amahoro , muzahora mumeze nkagahini nimudasasa inzobe ngo musenge mwemere icyaha musabe imbabazi muzashira ahubwo harya ngo uimana yari yarabatanze ????????????????????? Kanda hano umusubize
Erega amaraso y'abatutsi mwishe ntazatuma mugira amahoro , muzahora mumeze nkagahini nimudasasa inzobe ngo musenge mwemere icyaha musabe imbabazi muzashira ahubwo harya ngo uimana yari yarabatanze ????????????????????? Kanda hano umusubize
Muri abanyamatiku mwa banyamakuru mwe. Kanda hano umusubize
Igihe mwatangiriye musebya ADEPR muzageza he? Ababizi ni abafashijwe. Nabashima mwa banyamakuru mwe ari uko muhinyuje ibyatanzwe mugakora ku ikofi mukabaha inka ziruta ibyo musebya. Kanda hano umusubize
Baca umugani ngo "URUSHA IMPUHWE NYINA W'UMWANA ABA ASHAKA KUMURYA". Mbabaze mwa banyamakuru mwe, hari umuterankunga cg ubwitange bwatswe abakristo ngo hagurwe inka kuburyo iyo nkunga itageze ku bagenerwabikorwa? Uretse inyangabirama zabatumye kuva igihe n'igihe hari uwari yaributse bariya bapfakazi. Cyakora mbabwize ukuri, gukora umwuga nk'uyu wo gusebanya ntaho bizabageza ahubwo ni mutihana muzarimbuka. Kanda hano umusubize
wa munyamakuru we ntabgo ari ADEPER ahubgi ni ADEPR. Ibyo gutekinika bizabazwa ababikora naho guca imanza si ibyacu. Kanda hano umusubize
Ibi byanditswe bigamije guca intege ubuyobozi bwa ADEPR ku gikorwa nk'iki bateguye mu ndembo zose cyo kuremera abakristo bacu batishoboye, kuko na hano I Kigali byarakozwe hari abapasteur bari mu kiruhuko cy'izabukuru bahaye inka mu gaseke kandi ntacyo bibatwaye kuko hari n'abadafite aho bayororera. kandi n'abakristo b'i musanze mwitwaza nta wavuze ko agaya icyo yahawe ahabwo sanibalati na tobiya nibo babavugira ngo nta nka bahawe, ibyo rwose ni ugusenya umurimo w'Imana, Yuda yabasobanuyeho mu gitabo cye aravuga ngo abo ni igicu kitagira amazi kandi bahombokeye mu nzira za balamu no mu bugome bwa kora. Ariko abazi Imana yabo bazakomera bakore iby'ubutwari, twubake itorero n'igihugu muri rusange. Kanda hano umusubize
Uvuze neza Prince. Ubundi abo itorero rikeneye ni nkamwe mushyira mu gaciro. Ahubwo bibaye byiza indembo zose zikabikora twabona umugisha uturutse ku kwibuka bariya bapfakazi. Aba contresucces bo tubime amatwi. Kanda hano umusubize
Ibi byanditswe bigamije guca intege ubuyobozi bwa ADEPR ku gikorwa nk'iki bateguye mu ndembo zose cyo kuremera abakristo bacu batishoboye, kuko na hano I Kigali byarakozwe hari abapasteur bari mu kiruhuko cy'izabukuru bahaye inka mu gaseke kandi ntacyo bibatwaye kuko hari n'abadafite aho bayororera. kandi n'abakristo b'i musanze mwitwaza nta wavuze ko agaya icyo yahawe ahabwo sanibalati na tobiya nibo babavugira ngo nta nka bahawe, ibyo rwose ni ugusenya umurimo w'Imana, Yuda yabasobanuyeho mu gitabo cye aravuga ngo abo ni igicu kitagira amazi kandi bahombokeye mu nzira za balamu no mu bugome bwa kora. Ariko abazi Imana yabo bazakomera bakore iby'ubutwari, twubake itorero n'igihugu muri rusange. Kanda hano umusubize
Ibyo muri iri dini byaranyobeye. Umuyobozi ati dutanze inka, none ishimbujwe agaseke kandi byose ni kimwe? ??? Bajya baduseka mu misango y'ubukwe ngo turabeshya ariko ndumva bo birenze. Inka = agaseke. Aba bari kumushyigikira buhumyi bakwiye guhumuka bakumva ko aho tugeze ibinyoma bidakwiye guhabwa ijambo. Niba ari agaseke kitwe agaseke ariko kareke kwitwa inka Kanda hano umusubize
Haranditswe ngo "YEGO" yanyu ijye iba "YEGO", na " OYA" ibe "OYA", kuko ibindi......... Kanda hano umusubize
NGIYO ADPR MUSIGAYE MWUMVA:amanyanga,itekinika,ibinyoma!! Kanda hano umusubize
MANIRARORA we, ushobora kuba warasohotse mu itorero naho ubundi wari gufata umwanya ushima igikorwa cy'indashyikirwa cyakozwe. Kugeza ubu abagabiwe ntibarumva uburyo batekerejweho. Kanda hano umusubize
ADEPER YIKI GIHE BIRAGOYE KUMENYA IMYUKA IKORERA MUBAYOBOZI BAYO!! NGAHO MURI POLITIKE,NGAHO MUMACAKUBIRI NINZANGO,NGAHO MURI GAHUNDA ZURUJIJO KABONE NIYO ZABA IZA LETA!! NAKUMIRO GUSA BITEYE ISONI IBYA ADPR!! Kanda hano umusubize
Rwose Imirasire.com muge mubanza musesengure ibyo mwandika aho mwakagombye guhuza amakuru mutanga n ukuri kuriho. Iyo niyo ntego ya mbere y ora'gazamakuru. Kuki mugaragaza ko inka zari batinga kandi mutarigeze mubaza abagombaga kuzihabwa? Kuki mushyushya imitwe? Reba title/umutwe w iyi ku Nkuru maze uyihuze nibyo mwanditse ndetse nibyo abahawe agaseke (200,000frw) kiswe inka. Ese ntimushimishwa nuko abantu bihitiramo ibibabereye? Umuco wanyu ni ugusebanya, byacitse, guca igikuba, kujijisha abasomyi? Ngaho nimube abagabo mutambutse ibi nanditse bose babisome! Ntabyo mwakora kuko mushaka kujora abandi gusa ariko mwe ntimugaragaze amafuti mukora. Mwisubireho. Kanda hano umusubize
aka ni akumiro bahu...Mu nkuru muduhaye ko ntaho mbona uwaba ahakana ko atabonye agaseke,ubwo se agaseke n'inka bitaniye he;INKA ISHOBORA KUVAMO AGASEKE N'AGASEKE GASHOBORA KUVAMO INKA.Nge Sindumva aho ikibazo kiri. Ahubwo bwana Sebadende tumushimire ko mu rurembo ayoboye utwo duseke twageze kubo twari tugenewe ikindi nuko abahawe utwo duseke babaze neza batunga inka kdi n'agaseke bakakagumana bityo bakagira 2 chauses en même temps.Ba ntamunoza rimwe na rimwe ubagirira neza akaba aribwo ubiteje. Aka wa mugani ngo ukoze hasi unyibutsa ibuye. Kanda hano umusubize
Mwiriwe basomyi nange igitekerezo cyange nuko no kubaha izo nka sitegeko ngo niba zabuze bahite birukanyira mwitangaza makuru ADEPR nayo yaragowe wagirango ntakiza ijya ikora ngewe sinemeranya nabavuga ko ari baringe ubuse Sebadende taba yarabeshyeye iki ko abahaye inka yaba akuramo iki ahubwo nunze murya Rukundo harabahora basenya ariko baribeshya umwana wanzwe niwe ukura Kanda hano umusubize
mwiriwe basomyi b'imirasire ndagirango ngaragaze ko ikintu kiba baringa Iyo nta cyagisimbuye kandi aba ba kristo biyemereye ko babahaye ibihumbi 200000f bashobora kuguramo inka cg bakayashora mubindi byabafasha kwiteza imbere bityo ahubwo bakaba bakabaye bashimira ubuyobozi ko bwabatekerejeho. ibi ni ukuba ubwoko butagonda ijosi, rimwe murasakuza ngo barabaka amafaranga banayabaha nabwo mugasakuza muragirango Imana yo ibakorere iki? ibi bigaragaza ko hari Sanibalati na Tobiya na Geshomu babyihishe inyuma bashaka kwangisha abaturage ubuyobozi. Kanda hano umusubize
Sebadendewe Ntamwuka Wera Ugira Ufata Ibyamakwe yomwisi Ukabihuza Nibyo Munsu yimana? Iyo Muvugako Mubageneye Impano ntuge kubeshya Ibyo Utakoze ADEPR we Ugeze habi kuyoborwa Nabagabo nkaba nzaba Ndeba Kanda hano umusubize
Ngirango ahubwo uwapfundura kariya gaseke, yasangamo imbeba! Kanda hano umusubize
gutukisha umurimo w'lmana uyu mushumba akoze birababaje cyane nibyiza ko habaho kuvugisha ukuri kukintu cyatanzwe kuruta l yabeshya imbaga yabantu naho kugereranya ibyo mubukwe bakora n'itorero ibyo rikora ntaho bihuriye rwose ibi biragaragaza ko uyu mushumba yuzuye ibinyoma rwose kuko mubukwe havugwa ibintu byinshi bibeshya ukwiye gusaba imbabazi abo wabeshye ngo ubahaye inka kandi ari agaseke ! kose mutavuze umubare w'amafaranga yarimurako gaseke? biragaragaragaza ko mwashatse gushimwa n'abantu gusa ubundi mugapfunyikira amazi abo mwabeshye ngo mubahaye inka kutavuga umubare nuko mwari mashyizemo amafaranga agayitse Kanda hano umusubize
gutukisha umurimo w'lmana uyu mushumba akoze birababaje cyane nibyiza ko habaho kuvugisha ukuri kukintu cyatanzwe kuruta l yabeshya imbaga yabantu naho kugereranya ibyo mubukwe bakora n'itorero ibyo rikora ntaho bihuriye rwose ibi biragaragaza ko uyu mushumba yuzuye ibinyoma rwose kuko mubukwe havugwa ibintu byinshi bibeshya ukwiye gusaba imbabazi abo wabeshye ngo ubahaye inka kandi ari agaseke ! kose mutavuze umubare w'amafaranga yarimurako gaseke? biragaragaragaza ko mwashatse gushimwa n'abantu gusa ubundi mugapfunyikira amazi abo mwabeshye ngo mubahaye inka kutavuga umubare nuko mwari mashyizemo amafaranga agayitse Kanda hano umusubize
gutukisha umurimo w'lmana uyu mushumba akoze birababaje cyane nibyiza ko habaho kuvugisha ukuri kukintu cyatanzwe kuruta l yabeshya imbaga yabantu naho kugereranya ibyo mubukwe bakora n'itorero ibyo rikora ntaho bihuriye rwose ibi biragaragaza ko uyu mushumba yuzuye ibinyoma rwose kuko mubukwe havugwa ibintu byinshi bibeshya ukwiye gusaba imbabazi abo wabeshye ngo ubahaye inka kandi ari agaseke ! kose mutavuze umubare w'amafaranga yarimurako gaseke? biragaragaragaza ko mwashatse gushimwa n'abantu gusa ubundi mugapfunyikira amazi abo mwabeshye ngo mubahaye inka kutavuga umubare nuko mwari mashyizemo amafaranga agayitse Kanda hano umusubize
gutukisha umurimo w'lmana uyu mushumba akoze birababaje cyane nibyiza ko habaho kuvugisha ukuri kukintu cyatanzwe kuruta l yabeshya imbaga yabantu naho kugereranya ibyo mubukwe bakora n'itorero ibyo rikora ntaho bihuriye rwose ibi biragaragaza ko uyu mushumba yuzuye ibinyoma rwose kuko mubukwe havugwa ibintu byinshi bibeshya ukwiye gusaba imbabazi abo wabeshye ngo ubahaye inka kandi ari agaseke ! kose mutavuze umubare w'amafaranga yarimurako gaseke? biragaragaragaza ko mwashatse gushimwa n'abantu gusa ubundi mugapfunyikira amazi abo mwabeshye ngo mubahaye inka kutavuga umubare nuko mwari mashyizemo amafaranga agayitse Kanda hano umusubize
Ariko aba banyamakuru bazagezahe gusebanya? Ariko se mudasebanyije ko mutahembwa tuvuge iki? Gusa, nta kuntu igikorwa cy'indashyikirwa nka kiriya kitavugisha abantu amangambure. Kanda hano umusubize
egoko! ndumiwe koko mbega ububeshyi beat ADPER nonese iyo bavugako babahaye agaseke ntibabeshye ngo n'inka. yewe birababaje kubona umukozi w'lmana abeshya kukarubanda yarangiza bamubaza akiregura avugako nomubukwe ariko babigenza gu Kanda hano umusubize
ibyo ni amatiku mbanze ngukosore si ADEPER ni ADEPR nta E ya kabiri ibamo ngarutse kucyo wavugaga ubu koko iyi nkuru ifashije iki umuryango nyarwanda nonese wasanze barabahaye make atavamo inka ? rwose ibyo umushumba Sebadende avuga ni ukuri 100% mu mujyi ntanubwo hemerewe kuhororero uretseko inka ari ikimenyetso gusa ku muntu Uzi iby'umuco naho ibindi ni ugukuririza bitagira icyo byungura mu banyarwanda Kanda hano umusubize
MUBYUKURI IBYO NTABWO DUKIYE KUBITINDAHO NKABAMENYE, UWITEKA IMANA. Kanda hano umusubize
Ntacyo muzatwara itorero n'ubwo murisebya Kanda hano umusubize
itoreto ryubatswe kurutare nehemiya yakomeje kubaka unlike ziruzura. Kanda hano umusubize


text:
Rwanda : Kayonza: Gutera amashyamba ni kimwe mu bizakemura ikibazo cy’amazi
Umuyobozi w’akarere ka Kayonza Mugabo John avuga ko gutera amashyamba ku bwinshi ari kimwe mu bizatuma ikibazo cy’amazi make agaragara muri ako karere kibonerwa umuti. Uyu muyobozi avuga ko akarere More...
Intara y’amajyaruguru mu rugamba rwo guhangana n’ibiza
Guverineri w’intara y’amajyaruguru aratangaza biyemeje kurwanya ibiza muri iyo nta kugira ngo bidakomeza kwangiriza abaturage, bitwara ubutaka buhingwa mo bwo muri iyo ntara. tariki ya 24/05/2012 More...
Abatuye Iburasirazuba basabwe gushyira ingufu mu gukumira Ibiza
Imyuzure n’inkangu bimaze igihe bihungabanya ibikorwaremezo hirya no hino mu Rwanda, ndetse bikaba byaranavukije ubuzima abenegihugu hamwe na hamwe ngo ntibishobora kwirindwa burundu buri wese adashyizeho More...
Rulindo – Abaturage n’abayobozi bisibiye umukoki waciwe n’amazi
Abaturage b’umurenge wa Base mu karere ka Rulindo n’abayobozi, kuri uyu wa gatandatu tariki 19/05/2012 batangije uburyo bwo gutera ibiti by’imihati ku buryo bw’amaterasi mu mukoki waciwe More...
Gicumbi: Umuganda udasanzwe wakozwe hacukurwa imirwanyasuri
Mu karere ka Gicumbi, igikorwa cy’umuganda cyabereye mu murenge wa Kageyo mu kagari ka Gihembe mu mudugudu wa Nyirabadugu ahacukuwe imirwanyasuri ndetse n’ibyobo bifata amazi aturuka mu Nkambi More...
Igice kinini cy’umujyi wa Musanze gishobora kuba cyubatse hejuru y’amazi
Umuyobozi w’intara y’amajyaruguru aratangaza ko munsi y’ubutaka bw’igice kinini cy’ahubatse umujyi wa Musanze hashobora kuba hari mo amazi menshi kuburyo mu kwagura uwo mujyi bizasaba More...
Imvura y’itumba irateza ibiza mu duce dutandukanye tw’igihugu
Imvura nyinshi yatangiye kugwa mu kwezi  kwa 4/2012, yangije ibintu bitandukanye mu turere dutandukanye tw’igihugu harimo, amazu, imihanda, imyaka, amatungo ndetse hari n’abantu bahasize ubuzima. Ibiza More...
Kagame | Perezida Kagame yemereye intara y’uburasirazuba kubona amahotel
N’ubwo intara y’iburasirazuba ikize ku biyaga byinshi ndetse hakiyongeraho no kugira pariki y’akagera niyo ntara ibarizwamo inyubako nke zo kwakira abantu zirimo amahoteli ndetse ikagira n’amazi More...
Igishushanyo cy’imiyoboro y’amazi cy’akarere ka Gakenke cyashyizwe ahagaragara
Igishushanyo kivuguruye cy’imiyoboro y’amazi cy’akarere ka Gakenke kizashingirwaho mu gusana no kubaka imiyoboro y’amazi mishya izageza amazi meza ku baturage cyashyizwe ahagarara kuri More...
Umuturage akwiye kugira uruhare mu bikorwa bimukorerwa
Ikibazo cyo kubona amazi meza ni kimwe mu bibazo byari bihangayikishije uduce tumwe two mu Karere ka Nyabihu. Nyuma y’aho WASH Project ikemuriye icyo cyibazo muri twinshi mu duce twa Nyabihu tutabashaga More...


text:
Inanasi 1
Isukari ibiyiko binini 4
Amavuta l1,5
Beurre g 50
Ifarini g 250
Amagi 2
Umusemburo g 10
Umunyu g 5
Amata y’inshyushyu ½ l
Uko bikorwa :
- Tegura igikoresho gisa neza ushyiremo ifarini n’umunyu
- Shyira umusemburo mu mata y’akazuyazi
- Muri ya farini shyiramo amagi usukemo ya mata arimo umusemburo
- Vanga cyane byose bigende byivanga gake gake bimere nk’ubugari
- Shyiramo beurre wayengesheje uvange ubireke nk’isaha yose
- Canira amavuta
- Hata inanasi uyihatemo udusate wifuza ko amandazi yawe angana
- Siga bwa bugari bw’ifarini ku nanasi ubuzengurutseho neza
- fata utubumbe wakoze ugende utunaga mu mavuta ubundi ujye uhindura impande zose
- Bigabure bitarahora cyane( bikiri akazuyazi)


text:
Bigomba gusobanuka ko uwo murongo rero wanditse mu gitabo cy’Abefeso 5 : 22-23 uvuga ku mibanire y’umugabo n’umugore bashyingiranywe, itavuga ku mibanire rusange hagati y’abagabo n’abagore mu buzima bwose.
Kuri uwo murongo handitse ngo “ bagore mugandukire abagabo banyu,nk’uko mugandukira umwami wacu, kuko umugabo ariwe mutwe w’umugore we ,nk’uko kristo ari we mu twe w’itorero ariryo mu biri we,ni nawe mukiza waryo.Ariko nk’uko itorero rigandukira Kristo abe ariko abagore bagandukira abagabo babo muri byose”.
Ijambo kuganduka ni ijambo ridakunze cyane gukoreshwa mu mvugo isanzwe . Ariko ni ijambo ritandukanye cyane no kuganda cyangwa kugoma. Mu cyongereza ni “submission” bisobanuye “Surrender”,willingness to obey. Mu kigiriki ijambo kuganduka bivuga “hupotasso” bisobanuye kwiha umugabo ngo mube umwe “become one with unity between equal partners”
N’ubwo akenshi iri jambo rifatwa nk’aho ari ukumvira gushingiye ku itegeko gusa, nk’aho umugore agomba kumvira umugabo we kuko we ntacyo avuze siko biri. Ndetse ibyo ntibikuraho guca bugufi, kubahana, no koroherana kuko izo ari indagagaciro zidasabwa umugore n’ umugabo babana gusa, ahubwo bireba umuntu wese wubaha Imana by’ukuri.
Muri uwo murongo rero hasaba kugandukira bagabo babo nkuko itorero rigandukira Kristo. Icyo itorero rikora ni ukwiyegurira Kristo no kumwegurira ubushake bwe kuko icyo Kristo yagaragaje ni urukundo rutikubira cyangwa rwikanyiza. Kristo yerekanye urukundo rwitangira umunyabyaha rwifuza ibyiza ku munyabyaha kuruta ubwe uko yikunda. Kuganduka kw’ Itorero gushingira ku rukundo n’umutima ubikunze witangira uwagukunze akakwitangira. Aha rero usanga atari agahato cyangwa gukandamiza.
Kuganduka ni Ijambo ryiza iyo rishingiye ku rukundo nkuko ibyanditswe byera bisobanura. Umugabo n’umugore bafite inshingano ziri magirirane kugirango ubumwe bukomezwe. Cyakora yaba ari umugabo cyangwa umugore bombi basabwa kugandukirana ku bwo kubaha Kristo. Ibi bikaba biranga imibereho ya gikristo ku bizera bose bidashingiye ku mibanire y’urugo. Abefeso 5:21 “ Kandi mugandukirane ku bwo kubaha Kristo”
Ikindi umuntu yagaragaza rero ni uko Paulo atabwira abagore ngo bumvire abagabo nkuko abibwira abana cyangwa se abaja ( abakozi) mu rugo ahubwo akoresha ijambo kuganduka kuko risobanura imyumvire yo mu mutima ishingiye ku mutima ukunze nta gahato.
Umugore n’umugabo bombi ni kimwe imbere y’Imana buri umwe afitiye undi umumaro kandi ni magiririane, kugirango babane mu bumwe ni uko GUKUNDA no KUGANDUKA aribyo bibahuza no kubagira umwe mu mibanire no mu mikoranire yabo bombi.
Hifashishijwe inyigisho za pasteri Christine Gatabazi.


text:
ven.
06
déc.
2013
Amazina ya Papa Fransisiko ni Jorge Mario BERGOGLIO, akaba akomoka mu gihugu cya Arijantine, muri Amerika y’epfo, akaba ari uwo mu muryango w’abihayimana b’abayezuwite, yatorewe kuba Papa ku wa gatatu taliki ya 13 Werurwe 2013. Izina ry’Ubupapa yahisemo ni Fransisiko ( St Francois d’Asssise).
Yavutse taliki ya 17 Ukuboza 1936, avukira ahantu hitwa Buenos Aires muri Argentine, yaje kwiga ibijyanye na « Formation ingenieur chimiste », nyuma yinjira mu iseminari ya « Villa Devoto ». Mu 1958 yinjiye mu muryango w’abajezuwite ari namwo yakoreye amasezerano ya burundu ku italiki ya13 Ukuboza 1969 . Yahawe ubupadiri ku italiki ya 22 Mata 1973. Yakomereje amasomo mu gihugu cy’Ubudage aho yakuye impamyabumenyi y’ikirenga. Yayobobe abayezuwiti bo muri Argentine imyaka itandatu. Karidinal Antonia QUARRACINO wayoboraga Diyosezi ya Buenos Aires yaje kumugira umufasha we, ku italiki ya 20 Gicurasi 1992 nibwo Papa Pawulo wa II yamuhaye urwandiko rumugira Umwepiskopi ni uko ahabwa inkoni y’ubushumba taliki ya 27 Kamena 1992, hanyuma aba Karidinali taliki ya 21 Gashyantare 2001.
IVANJILI NI ISOKO Y’IBYISHIMO
Kuri uyu wa Kabili, taliki ya 26/11/2013, Papa Fransisko yasohoye inyandiko ya mbere « Exhortation apostolique » yatwa « Evangelii Gaudium », ugenekereje mu kinyarwanda wayita ‘Ivanjilili ni isoko y’ibyishimo ‘ : Ni byo koko Inkuru Nziza ya Yezu Kiristu ni ibyishimo ku bamwemera bose.
Muri iyi nyandiko harimo inyigisho nyinshi kandi nziza zuzanya kandi zigashimangira amahame ya Kiliziya gatolika, ariko hakongera hakagaragaramo n’ubushake Papa afite bwo kugira ibyo ahindara muri Kiliziya cyane cyane mu miyoborere yayo. Avugamo kandi n’ingorane zugarije isi y’icyi gihe nk’amafaranga yatwaye abantu uruhu n’uruhande, ubugizi bwa nabi n’ibindi. Agakomoza kandi ibibazo byugarije bamwe mu bayobozi ba Kiliziya akabagira inama zabafasha kutambuka muri iyo nyanja y’ibibazo bitabahitanye.
Papa agaruka cyane ku bakene, ko bagomba guhabwa agaciro, kwitabwaho ndetse no gufashwa. Agaragaza ko ikomatanyabukungu rigaragaramo gukumira, guheza no kumira abakene, kuko abakize gusa aribo rifitiye akamaro. Akomeza akangurira ndetse ategeka abakiristu muri rusange, n’abihayimana by’umwihariko kugana abakene no kubitaho ku buryo bufatika kandi buhoraho.
Muri iyi nyandiko, Papa arashishikariza buri wese kwita ku burenganzira bw’ikiremwamuntu, asaba buri wese kubaha mugenzi we, kwirinda amacakubiri n’imidugararo, kandi agasaba ababishinzwe kandi babifitiye ubushobozo n’uburenganzira kwamagana akarengane kose aho kava kakagera.
Ku bijyanye n’imiyoborere ya Kiliziya, Papa arifuza ubuyobozi busangiwe na bose, ibi akabigeraho aha uburenganzira busesuye inama z’abasenyeri b’ibihugu, bityo abakristu gatolika bose bakibona mu miyoborere ya Kiliziya. Papa ntahakana ko abagore (Igitsina gore) cyagira uruhare mu miyoborere ya Kiliziya, ario agashimangira ko ubusaseridoti ari umwihariko ku bagabo ( Le saserdoce reserve aux hommes est une question indiscutable). Muri iyi nyandiko kandi Papa arasaba ku uburenganzira umuntu wese afite bwo kuba mu idini ashaka bwakubahirizwa, cyane ibi arabisaba ibihugu by’abayisilamu.
Byasomwe, bihindurwa kandi bishirwa mu nca make
na Padiri Viateur SAFARI


text:
ven.
27
déc.
2013
UMURYANGO WA SANT’EGIDIYO WASANGIYE NOHERI N’ABAKECURU BARERERWA MU KOGO CYA MUTAGATIFU TEREZA W’UMWANA YEZU KOYOBORWA N’ABABIKIRA B’ABIZERAMARIYA
Ku munsi mukuru wa Noheli, ku wa 25/12/2013, abagize umuryango wa Sant’Egidio, itsinda rikorera muri Paruwasi ya Byumba bakoze igikorwa cy’urukundo kandi cy’ukwemera maze bategura amafunguro basangayie n’abakecuru baba mu kigo cya Mutagatifu Tereza w’umwana Yezu kiyoborwa n’Ababikira b’Abizeramariya.
Iki kigo cyitiriwe Mutagatifu Tereza w’Umwana Yezu giherereye mu Karere ka Gicumbi, umurenge wa Byumba, umudugudu wa Gisuna, akagari ka Gisuna, kikaba icya Diyosezi Gatolika ya Byumba, kikaba cyiyobowe n’Ababikira bo mu muryango w’Abizeramariya. Iki kigo cyakira abakecuru, iyo ubarebye ubona bageze mu zabukuru, baba barabuze ababitaho, maze ababikira bakabakira, bakabarera, bakabarundarunda, bakabashajisha neza. Ubu iki kigo gicumbikiye abakecuru 6, ariko harimo n’umwana utagira kivurura kirera. Iki kigo cyiyemeza kwita kuri abo bakecuru kugeza igihe Imana ibahamagariye.
Kuri Noheri rero abagize umuryango wa Sant’Egidio barabasuye maze basangira Noheli n’abo bakecuru. Uyu muryango wa Sant’Egidiyo ufite icyicaro i Roma, watangijwe na Andrea RICCARI, ukaba wubakiye ku nkingi eshatu (3) :
1. Gusenga no kogeza inkuru nziza ya Yezu ;
2. Gufasha abaken;
3. Kwigisha amahoro. (Ushaka kuwumenya ku buryo burambuye wareba kuri: www.santegidio.org)
Muri Diyosezi ya Byumba rero uyu muryango ukaba wita cyane ku bakuze no ku bana bo mu nkambi y‘impunzi ya Gihembe. Ni muri urwo rwego rero uyu muryango wasuye aba bakecuru, ukabasangiza ku byishimo bya Noheri, ndetse n’amafunguro. Uyu munsi rero waranzwe n’ibyishimo ku mpande zose: ari abakecuru, ari abagize umuryango wa Sant’Egidio ari no ku babikira babarera. Umukecuru uhagarariye abandi yafashe ijambo ashimira abaje kubasura, ibyo babazaniye, avuga ko ari kubona ari abuzukuru babo babari imbere. Yashimiye n’ababikira uburyo babitaho, ukuntu babitangira, ariko igitangaje yashorejeho ngo ni ukuntu banabashyingura neza iyo iminsi yabo yo kubaho kuri iyi si irangiye.
Mama Ernestine NIYEGANA uyobora iki kigo yabwiye abaraho ko igikorwa bakoze ari ingirakamro kandi ko Imana izacyibitura. Yashimiye igitekerezo cyiza ndetse n’ubwitange bugaragara bwo kuza gusangira Noheli n’abaciye bugufi, ba nyirantabwa, abasaba kuzakomeza uwo mugenzo mwiza no kuzawutoza abandi.
Byari bishimishije kubona urubyiruko rwaretse kujya kwidagadura no kwishimisha ku buryo bunyuranye uhubwo rukaza kwifatanya n’abakecuru, rugasangira nabo Noheli. Iki gikorwa kizakomeze, kandi n’umuntu wese ushaka kugitera inkunga ahawe ikaze.
Padiri Viateur SAFARI


text:
Yasuwe : Inshuro 60 | Ibitekerezo: 0 | Aho ariho: U Rwanda
Gisaka hazwiho umuco wo kugendera ku gataro n'amarozi akaze
Tweet
By HABIMANA Abdou | January 02, 2017 saa 09:32:35
I Gisaka ni kamwe mu duce tw’igihugu dukungahaye ku mateka yagiye aranga u Rwanda mu bihe byo hambere. Ni agace k’u Rwanda gaherereye mu ntara y’Iburasirazuba kagahuza uturere 3 tugize iyo ntara.I Gisaka kigizwe n’impugu eshatu arizo: I Gisaka MIGONGO ihuza icyari Komini Rukira na Rusumo ho muri Kibungo, ubu Ni mu Karere ka Kirehe, GIHUNYA ihuza icyari komini Kigarama, Kabarondo na Birenga ho muri Kibungo, ubu ni mu Karere ka Kayonza hari na MIRENGE ihuza icyari Komini Sake na Mugesera ho muri Kibungo ubu ni mu Karere ka Ngoma.
Amateka y’I Gisaka.
Mu kubakusanyiriza amateka ku Gisaka twegereye bamwe mu basaza b’impuguke batuye Gisaka Migongo aho ni mu kagari ka Nyarutunga, Umurenge wa Nyarubuye Akarere ka Kirehe batubwira byinshi ku byaranze I Gisaka n’imwe mu migenzo yaranze ako gace.
Muri iyo migenzo twavuga:Kugendera ku gataro, Kurogesha amahembe, Kuvuba imvura, Guca imanzi, Kuroga ubutamikano n’ubutererano n’ibindi.
Bamwe mubo twaganiriye ni umusaza Ananiyasi Bizima ugaragaza ubusobanuro bwimbitse ku mateka y’I Gisaka, hari na Francois Rubayinika na Ferdina Kabagina Kabatsi bakora umwuga w’uburezi n’abandi ntabashije kurondora amazina.
Tugendeye ku mateka twabwiwe n’abo baturage ubwo twari twabasuye iwabo, inkomoko y’ijambo I Gisaka ryaturutse ku Mwami Ruhinda w’I Karagwe, mbere yo gutanga kwe yagiye agabira abana be ibihugu bitandukanye. Amaze kubakwiza, umukobwa we wari usigaye atagabiwe aramubaza ati “jye ko mutangabiye ?” ise areba hakurya nuko mu rurimi rw’ikirashi agira ati“ Nakuha ekishaka kiriya”(nguhaye kiriya gihugu).
Uwo mukobwa tutabashije kumenya amazina ye, ageze mu Rwanda yashatse umugabo wa mbere babyarana abana batatu, ashatse undi mugabo babyarana umwana umwe baramwanga rimwe bamuta mu ishyamba inkende ziramuhumanya babonye ko ntacyo akimaze bati“nguwo umwami w’igisaka” ni Kimenyi I Musaya umwami wayoboye I Gisaka bwa mbere.
Nyuma y’uruhererekane rw’abami batandukanye, uwitwa Kimenyi VI Getura yatanze adatanze umwami, abana be Muhutu,Mukerangabo na Kakira basubiranamo I Gisaka gicikamo ibice bitatu aribyo Migongo, Gihunya na Mirenge.
I Gisaka cya Migongo cyari gifite ingabo zikomeye bigatuma abo mu Gihunya bagira ishyari. Igihunya cyarangwaga n’ubukene ndetse n’abagituye bahukwamo n’indwara y’amavunja hava n’umugani ugira uti“Nzarya duke ntukure amaguru ntahe mu Migongo”.
I Gisaka cyafashwe n’ingabo z’u Rwanda mu mwaka wa 1850 ku ngoma ya Mutara II Rwogera.
Kimenyi I Musaya wabaye umwami wa mbere wategetse I Gisaka yarongoye Robwa Nyiramateke umukobwa w’I Rwanda akaba na mushiki wa Ruganzu I Bwimba. Uwo mwami arongora Robwa zari impamvu zo gushaka ingufu kugira ngo U Rwanda rutamunesha.
Ruganzu I Bwimba ntiyishimiye ko mushiki we arongorwa na Kimenyi kugira ngo atabyarira I Gisaka. Kubera ko Robwa yakundaga Kimenyi yifuza ko amurongora akavuga byo kujijisha ko nta mwana azabyarana na Kimenyi ngo ko naramuka atwaye inda azayikuramo.Yabivugaga murwego rwo kugira ngo yikize musaza we Ruganzu.
Hashize iminsi barabana, Robwa aratwita abibwira umugabo we Kimenyi. Akibyumva arishima cyane ati“mbonye umugore uzambyarira umwami nkatsinda u Rwanda”. Ruganzu akimenya ko mushiki we atwite inda ya Kimenyi arya karungu, atumiza abiru ngo bajye kwitangira ingoma.
U Rwanda rwagombaga kohereza umuntu ujya kuba mu Gisaka mu buryo bw’ibanga kugira ngo atabarire igihugu, uwo yitwaga “umucengeri”inshingano ze kwari ukumenya amabanga yose yo mu Gisaka.
Nkurukumbi niwe watorewe kujya mu Gisaka ariko arabyanga. Babuze undi ujyayo basanga ari umwami ugomba kwigirayo gutabara igihugu cye nk’umwami. Nyakanga, nyina wa Ruganzu akaba n’umugore wa Nsoro Samukondo akibyumva azirika umweko mu marembo abuza Ruganzu gutabara ati“Ni hajyeyo Nkurukumbi cyangwa nigireyo”. Ruganzu umweko aranga arawurenga ajyayo ari ho havuye umugani ugira uti“Umusindi yarenze akarwa”.
Ruganzu yaratabaye ingoma y’U Rwanda ayisigira Cyenge. Ruganzu mu nzira ava Gasabo ajya mu Gisaka yageze ahitwa Nyarubuye rwa Nkomanga arananirwa arahacumbika nuko aza guhura n’ingwe arayirasa maze uruhu bararubamba, mu kanya abona Cyenge, umugabirwa w’ingoma amusanze aho yari acumbitse ati“ urajya he ko umugore wawe yabyaye?”Umugore wa Ruganzu yitwaga Nyakiyaga cya Ndiga ya Gahutu cya Serwego.
Ruganzu yarakomeje aratabara abwira uwo mugabirwa Cyenge ati“genda umwana namara gukura uzamurere dore n’uruhu rwo kumuheka”.
Ifatwa ry’I Gisaka
I Gisaka nicyo cyari gifite ingabo zikomeye ku buryo ari cyo cyafashwe nyuma y’ibindi bihugu nka Rukiga, Bushiru na Nduga. I Gisaka gitsindwa nk’uko twabivuze dutangira, byaturutse k’ubwumvikane buke bwaranze abana ba Kimenyi IV Getura dore ko yari amaze gutanga ubwo I Gisaka gicikamo ibice 3 nyuma yo gusuzugura mukuru wabo Mukerangabo wari warazwe ingoma y’ibwami(Rukurura).
Hari Migongo yategekwaga na Mushongore wa Mukotanyi wa Kakira ka Kimenyi , iyitwa Gihunya itegekwa na Ntamwete wa Muhangu wa Mukerangabo wa Kimenyi na Mirenge itegekwa na Rushenyi rwa Sebakara wa Muhutu wa Kimenyi. Rushenyi uwo niwe wagiye kugambanira I Gisaka ku Rwanda kiratsindwa.
IGisaka cyari cyarananiye ingabo zose biturutse k’umuzinga w’inzuki bifashishaga, baragiteraga inzuki zikabahukamo zikabarya bagakwira imishwaro. Impamvu zo kukigambanira n’uko Ntamwete yarushaga Rushenyi ubukungu, amaboko n’ingabo. Rushenyi agira ubwoba ajya ku mugambanira ku ngabo z’u Rwanda azirangira inzira zo gufata I Gisaka kandi cyari icyabo,Amena Ibanga ry’I Gisaka yerekana aho umuzinga w’inzuki uherereye baza kuwutwika, aho niho hakomotse umugani ugira uti“Igisaka ni igihugu kizamarwa n’ubwiko” (Wahimbwe n’umunyarwanda Runukamishyo w’umusinga).
Ntamwete akimara gupfa n’ingabo ze akaba ari nazo zari iza se, murumuna we Mushongore wayoboraga Migongo ajya kwisabira umuriro ku mwami, yegera umwami Rwogera wari umaze gufata I Gisaka ati“Ndakuyobotse”, Umwami Rwogera ati“Niba unyobotse genda ubanze uzane Rukurura”(ingoma y’ingabe y’IGisaka).
Mushongore yaremeye ariko agenda nk’ifuni iheze atorokana ingoma ya Rukurura ajya muri Tanzaniya aba ariyo agwa ingoma y’igisaka ibura ityo kugeza na n’ubu irengero ryayo ntirizwi.
Imigenzo y’I Gisaka
I Gisaka cyaragwaga n’imigenzo inyuranye, twavuga: Kugendera ku Gataro, kurogesha amahembe, uburozi bw’ubutererano n’ubutamikano, ubuvubyi, kuraguza no kubandwa, kwabura imirima n’indi itandukanye.Si kera gusa na n’ubu hari igikorwa.
Kugendera ku gataro
Udutaro tuvugwa mu Gisaka tuzwi ku izina “Utudege tw’amayobera” Twashatse kumenya niba icyo gikorwa kibaho dushakisha n’uwaba yarakagendeyeho cyangwa niba akagenderaho tubura n’umwe ubyemeza.
Muzehe Ananiyasi Bizima yagize ati“ibyo ntakuri kurimo ni ugukeka, ariko I Karagwe muri Tanzaniya iyo ugezeyo ubona ibintu by’urumuri bigenda ariko ntumenye ibyaribyo. N’ino mu Gisaka naho hajyaga hagaragara ibintu bisimbuka nk’ibishirira ariko ntibisobanutse. Jye nafata umwanzuro ko nta kugendera ku Gataro bibaho ni izo muri ziboneka ariko ntawahamya ko ari abantu baba baguruka.”
Kabagina Kabatsi Ferdinand we uko abona kugendera ku gataro ngo byaturutse kubanyagisaka bita“abakonikoni”. Ati“ Agataro sinakwemeza ko kabaho ariko hari uburozi(force magique) bakoreshaga bugafasha umuntu kuba yaguruka akajya nko muri Tanzaniya, I Burundi n’ahandi”. Ntiyatubwiye byinshi kuri ayo mateka. Twakomeje kubaza abaturage batandukanye bamwe bakabyemera abandi bakabihakana bigaragara ko ayo mateka agomba gukorerwa icukumbura ryimbitse.
Guteza amahembe, ubuvubyi n’ubundi burozi
Kabagina Ferdinand tumubajije kuri bimwe bivugwa ku burozi dore uko yadusubije.“abo barozi bagendaga nijoro bakitwa abacuraguzi ”.Ese baracyabaho? Ese bunguka iki?“baracyabaho, nta zindi nyungu ni umwuga wabo, barogaga, abantu, amatungo, indwara zitandukanye, guca imbyaro, kwabura imirima ntiyere n’ibindi.”
Yakomeje avuga ko bifashishaga imiti gakondo bacishaga n’iyo barazwe n’ababyeyi babo. Abarozi ba nijoro(abacuraguzi) bagiraga imiti batera abantu bakabatwara. Hari n’abarozi barya abantu, bakabataburura aho babahabye abo nabo bari mubo bita abacuraguzi.
Kuri iyi ngingo abaturage batanze urugero rw’umupadiri w’umwera baraye bahingisha buracya. Negereye impuguke mu mateka, Muzehe Ananiyasi Bizima ngo agire icyo abitubwiraho.
Yatubwiye ko Atari byo ko uwo mupadiri w’umwera witwa Mertens yigeze gutemberera muri Rusumo arakubwa abura ubwiherero afata agasuka aracukura ariherera babonye afite uburimiro ku birenge bavuga ko ari abarozi.
Habagaho n’uburozi bw’ubutegano, bagashyira iyo miti mu mayira abiri uwo babiteze yacaho bikamufata akabyimba amaguru. Hari abarogaga bagambiriye gushaka imbyaro, urushako n’ibindi. Urugero nk’umukobwa bakamusaba kwica umusore ngo akunde arongorwe.
Tubajije muzehe Ananiyasi Bizima kubijyanye n’amahembe yatubwiye ko ntawabihakana kuko hari ibintu wumva bigenda ariko ntubashe kubibonesha amaso. Mwarimu Rubayinika na Kabagina bakomeje gusobanura iby’amahembe, uburyo bayaterezaga umuntu ufite amakosa, umujura cyangwa uwagiriye undi nabi. Iyo uwacishaga amahembe yabaga abeshyera umuntu niwe yahindukiraga akica. Nyiri ihembe yafatwaga nk’umuganga. wajyagayo kuyacisha ushaka kuyateza umuntu wamubeshyera akakugaruka. Ayo mahembe yitwaga “Igifaru”yakomotse Tanzaniya. Hari n’andi mahembe bacishaga bagambiriye kwica imvura.
Ubuvubyi:
Byakorwaga n’umuntu ku giti cye agamije guhabwa amakoro (isororo ry’abavubyi). Uwakoraga uwo mwuga iyo batamuhaga ayo makora ntiyarekuraga imvura.
Uburozi bw’ubutamikano:
Ni udufu tw’inyama z’inyamaswa z’inkazi bashyiraga mu byo kurya cyangwa mu byo kunywa n’ubu biracyakorwa
Imyotso(Imanzi):
Ananiyasi Bizima abajijwe inkomoko y’imyotso iranga abanyagisaka, yavuze ko ari indwara y’amaso abana bakundaga kuvukana bitewe n’uburwayi bwafataga ababyeyi batwite urukingo bikaba kubonsa bagahita bakira noneho biba nk’umugenzo abantu babona ari byiza, uvutse wese kabone n’ubwo yaba atarwaye amaso bakamwotsa.
Alphonse Habyarimana we avuga ko guca imanzi(Imyotso) ngo cyari ikimenyetso cyakoreshwaga mu ntambara y’I Gisaka n’u Rwanda kugira ngo abanyagisaka babashe gutandukanya abaturage babo n’abanyarwanda.
Ururimi rw’I Gisaka(Ikirashi)
N’ubwo muri ako gace abimukira bamaze kuba benshi bityo ururimi rw’I Gisaka rukagenda ruzima ururimi rw’ikirashi ruracyakoreshwa hirya no hino mu turere tugize I Gisaka. Ikirashi ni ururimi rukomoka hanze, usanga rujya gusa n’ikinyambo, n’ikinyankore.
Amazina: Akenshi amazina y’abaturage bo mu Gisaka ari mu rurimi rw’Ikirashi cyane cyane akaba amazina y’amagenurano. Dore ingero ku mazina ya bamwe twaganiriye n’ubusobanuro bwayo: Tindamanyire: Sinamenye
Rugumire: Rurakomeye(urupfu,urugamba, urubanza)
Bayijurenda:Yuzuye inda(amagambo)
Rukayijakare: Rwajekare
Tirukayizire: Ntiruraza
Byakatonda(Urunyankore): Byamungu
Bamuturotwe: Bamuhutwe
Tirukenzire: Ntirurashaka(urupfu)
Bagazora: Barayakanuye(amaso)
Tigahwa: Ntashira(amagambo)
Tibarekwa: Ntibarekwa
Tibenderana: Ntibakundana
Barembengaro: Ntibatanga
Byenaku: Nyiribyago
Tihabyona: Ntihabose
Nshuti basomyi ba Kigali Today, uwavuga ibyo mu Gisaka ntiyabirangiza, gusa tuzakomeza dukore ubushakashatsi bucukumbuye ku mateka y’I Gisaka mu kubamara amatsiko ku bibazo mwajyaga mwibaza ku byaranze aka gace.
Dore byinshi ku mateka y'intambara yo ku Rucunshu
Ese Iyo Bavuze Ibisigo by'Ibyuma Wumva Iki? Sobanukirwa Inkomoko Yabyo.
Sobanukirwa " Impamba itazakugeza I Kigali uyirira ku Ruyenzi " aho byaturutse


text:
Ikibazo nk’iki usanga iteka abavuga n’abafasha abantu mu by’urukundo bahura nacyo gusa muri iyi minsi gikunze kwibazwa n’abakobwa batari bacyeya dore ko nabo bagenda barushaho gutinyuka gukunda ariko ugasanga iteka kubimenyesha uwo bakunze ari ikibazo kitaborohera.
Twifashishije inyandiko dukesha urubuga rwa interineti rwa seductionbykamal.com, gutereta umuhungu birakomeye cyane ku moko yose y’abatuye isi ariko gutuma agutereta byo biroroshye kurusha kuzimya buji(Bougie)cyangwa kunywa amazi.
Dore inshamake y’ingingo eshatu wakwitaho bityo ukaba watera umuhungu kugirira ubusambo no kukwifuzaho inshuti biakba byanamutera kutazamenya igihe yagusabiye ubucuti we akazajya kubona akabona muri inshuti zikaze.
IGIRIRE ICYIZERE
Icyizere ni intwaro ya mbere yo gutsinda intambara nyinshi turwana kuri iyi si ariko ikaba n’ingingo nkwenerwa cyane mu gihe cyose urimo guharanira kugera kucyo umutima wawe wifuza.
Niba uri umukobwa uharanira kwigarurira umutima w’umuhungu wiyumvamo ntako bisa kumva ko uri mwiza bihagije kuburyo umusore wese wakwifuzaho umukunzi wamubona.
Niyo waba ucyeka ko ku mubiri uri mubi kurusha abakobwa bose bo kwisi, ibyo bizaba biguhamiriza ko uri na mwiza cyane ku mutima kurusha abakobwa bose bo kwisi dore ko ntanumwe ubura byose. Ubwiza bw’umubiri rero sibwo bwonyine icyizere gikwiye gushingirwaho dore ko abahungu benshi iyo bakeneye umukobwa wo gukunda by’ukuri baba bashaka umukobwa w’umutima mbere na mbere kurusha uko bashaka umukobwa w’uburanga.
Igihe cyose wumva nawe nta kizere wakigirira birumvikana rwose ko ntawe watuma agukunda kuko nuzakwegera uzamuhunga usange ntacyo ibyo wagerageje bibashije kukugezaho.
Gira isuku ku mubiri kandi ugerageze kurimba cyane uko ushoboye
Umukobwa uko yaba ameze kose, imyambarire ye ndetse n’isuku bye bishobora gutuma abahungu batari bacyeya bamurangarira. Ni ingenzi kwita ku myambarire kuko uburanga bw’umukobwa ntibugizwe gusa n’umubiri we, n’imyambaro ye burya ibigiramo uruhare rugaragara.
Umuhungu wese yanga umukobwa wambaye nk’umugabo. Niba unanabikunda rwose si byiza na gatoya ahubwo guhera ubu ntago ukwiriye kuzasubira kuyambara.
N’ubwo usanga abakobwa benshi bishiramo ko badafite amaguru meza ugasanga buri gihe biyambariye amapantalo, burya kwambara ijipo hari icyo birema mu mutwe w’umuhungu ukureba bigatuma ananakwitaho kurushaho kuko aba abona koko ko uri umukobwa ko utandukanye nawe.
Mu gihe ufitanye gahunda n’uwo ushaka kwigarurira umutima, gerageza kurimba uko ubishoboye gusa ntukabye nawe wambare bitewe n’aho mugiye ariko wambare kuburyo abibona ko iyo myenda wambaye wayihisemo kubera we.
Usibye kurimba zirikana ko abagabo bifuza kukubonana imisatsi miremire, ibyo bigaragazwa nuko abagabo bakunda abakobwa rwose batisanisa nabo ngo usange umukobwa afite uruhara cyangwa yiyogoshesheje nk’abagabo.
Ku bushobozi bwawe, gerageza kugura umubavu uhumura neza kandi nibikunda ujye uhinduranya imibavu ibyo nabyo iyo iyo mibavu imuhumuriye neza biri mu bituma arushaho kwibaza byinshi kuri wowe.
Gerageza kwigira imboneka rimwe gusa ntugende ngo uhere
Abahanga benshi mu by’imitekerereze ya muntu (psychologue) nk’uwitwa Robert Cialdini, bagize icyo bavuga ku hame ryo kwigira imbonekarimwe(Principe de rareté) mu gitabo cye yise influence de manipulation.
Kugira uwo ukunda arusheho kukwiyumvamo no kukugirira ubusambo irinde ko uko agushatse akubona. Ibi bisa nk’ibisubiza impamvu iyo uri umukobwa buri gihe ukimenyereza kuryamana n’uwo wita umukunzi wawe usanga akenshi bitabahira ugasanga birangiye mutandukanye kandi koko mukananangana da…
Mu gihe umuhungu atakubona cyane azarushaho kubona ko udasanzwe. Ibyo bishobora nanone gusobanurwa n’urukundo rukomeye rugaragara iyo mukundana urukundo rubasaba kwihisha mbese nk’imiryango itabishaka. Kuko muba mutabasha gusurana kenshi ngo mutemberane kenshi uko mubyifuza usanga urukundo rurushaho gukomera.
Iyo wumva agahinda bitewe n’uko wabuze uwo ukunda, bituma urushaho kumwizirikaho mu gihe iyo umaze kumenya ko ntaho ashobora kujya kamere akenshi ukubwiriza kwituriza ukicecekera kuko uba wumvako ibindi byikoze.
Mu gihe uwo muhungu arimo akwiyegereza kurushaho mwereke rwose ko bitarangiye, ntumwereke ko warangije gutwarwa nawe bikabije ibyo bizatuma yifuza iteka kukugumana.
Umukobwa nawe yatereta umusore kandi bigacamo. Dore inama
Ikibazo nk’iki usanga iteka abavuga n’abafasha abantu mu by’urukundo bahura nacyo gusa muri iyi minsi gikunze kwibazwa n’abakobwa batari bacyeya dore ko nabo bagenda barushaho gutinyuka gukunda ariko ugasanga iteka kubimenyesha uwo bakunze ari ikibazo kitaborohera.


text:
Wari uzi ko Yuda yihannye nubwo bitamuhiriye?
Maze Yuda wamugambaniye abonye ko urubanza rutsinze Yesu, aricuza asubiza abatambyi bakuru n’abakuru bya bice by’ifeza mirongo itatu ati : « Nakoze icyaha,kuko nagambaniye amaraso atariho urubanza. Ariko bo baramusubiza bati : biramaze, ni ibyawe.Ifeza azijugunya mu rusengero arasohoka, aragenda arimanika.( Matayo 27 : 3-5)
Usomye mu mirongo yanyuma y’igice cya 26 aho muri Matayo uhasanga undi mwigishwa witwaga Petero nawe yari afite ikibazo, yihakanye Yesu inshuro eshatu avuga ko atamuzi. Bombi Yesu yari yababwiye ibintu biri bubabeho namara gufatwa. Petero yaramubwiye ati wowe inkoko itarabika, uraba umaze kunyihakana gatatu, ubuhanuzi arabugendana. Yuda, ati wowe uri bungambanire.
Ikigaragara n’uko bombi bamaze gusohorerwaho n’ubuhanuzi, buri wese yihannye aiko mu buryo butandukanye. Petero amaze kwumva inkoko ibitse, yahise yibuka ubuhanuzi amenya ko akoze icyaha ararira cyane.(Matayo 26 : 75).Abanditsi ba bibiriya bavuga ko yarize kuko aribyo byagaragaye, ariko nyuma y’amarira hari harimo no kwihana. Bibiriya ntitwereka ko hari undi muntu yagiye kwaturira ariko amarira ye yayeretse Imana kandi Imana yaramubabariye.
Yuda amaze kubona ko urubanza rumutsinze aricuza. Ahari yamugurishije atazi ko bamubasha kuko yamwemeraga cyane abona ntawamukoraho. Ariko ntiyamenya ibyahanuwe kuri Yesu ko azapfa hanyuma akazuka. Kuko yakundaga amafaranga cyane, akinisha kujya kumutanga mu batambyi atazi ko noneho ari igihe cye cyo gupfa ubonye iyo ajya kubimenya byibuze?. Bagendanye kenshi rimwe abona ukuntu bohereje abasirikare kumufata yumva ukuntu yababwiye ati mugende mubwire iyo ngunzu muti Data arakora kandi nawe arakora. Yuda abona basubiyeyo abona ko burya Yesu ntawamubasha.
Yuda rero yihaye kubikinisha, ahurirana n’uko igihe cye kigeze abona baramufashe birakunze, abona baramuboshye biremeye, aratangara, arababara abona ko yatanze amaraso atariho urubanza ariko ntiyarira ahubwo ajya kwaturira abatambyi; asanga ntibiteguye gukora umurimo wabo w’ubutambyi bati ibyo birakureba. Kandi bari basanzwe basabira abantu imbabazi ku Mana ariko ikigaragara n’uko nabo bari bahumanye.
Yuda abonye ko iby’abatambyi byayoberanye kandi hari ubushobozi yari abaziho harimo ko aribo bavugiraga rubanda imbere y’Imana ariheba cyane abona ntakwiye kubaho, satani aramwakira amwereka inzira y’ubusamo ariyahura.
Petero na Yuda bose Yesu yarabahanuriye, babonye igihe cyo gutekereza bamaze gusohorerwaho n’ubuhanuzi. Petero abwira Imana arababarirwa, Yuda abwira abatambyi birananirana kuko bari abafatanyacyaha, nabo bari bakeneye imbabazi. Ni byiza ko umuntu amaze kwimenyaho icyaha yegera Imana akemera icyaha cye ndetse kikamutera agahinda akacyihana.
Naho kuba umuntu mwafatikanije icyaha noneho mugasengeranira, nta mbabazi mwabona imbere y’Imana. Birahari cyane, abantu babiri bagasambana, bakaturirana bagasengeranira bati amen Imana iratubabariye. Ibyo ntabwo ari imbabazi zivuye ku Mana bisaba ko umuntu atera indi ntambwe yo kwihana kandi akagira agahinda k’icyaha kazana n’amarira ntacyo bitwaye. Naho kujya kwiyahura n’ukurimbuka.
Ujye watura ibyaha byawe, uhorane umutima utagucira urubanza. Imana iguhe umugisha.


text:
Hashize imyaka 100 abantu 1500 bitabye Imana, ubwo bari mu bwato bwitwaga Titanic bwarohamaga mu Nyanja ya Atlantic y’amajyaruguru. Ubwo bwato bwavaga mu bwongereza bwerekeje muri leta zunze ubumwe za Amerika bwagonze ikibuye cy’urubura (icberg) cyari mu Nyanja maze bucikamo kabili, ibice byombi bimanuka mu mazi kugera hasi ku butaka.
Ifoto: Titanic
Ku cyumweru 15/04/2012, bashyize ahagaragara amafoto yafashwe mu bisigazwa bya Titanic hasi mu Nyanja, amafoto yafashwe mu 2004. Muri ayo mafoto hagaragaramo n’imyambaro, inkweto n’ibindi bikoresho by’abahasize ubuzima. Abantu batagira ingano barimo abakomoka ku bitabye Imana, bene wabo, inshuti n’abavandimwe bibutse ababo, bajyana indabo mu Nyanja aho ubwato bwarohamiye, havugirwa n’amasengesho.
Dore amwe mu mafoto bavanye mu Nyanja yashyizwe ahagaragara mu cyumweru cyabanjirije itariki ya 15/04 mbere y’uko bibuka Titanic.
Ifoto: Inkweto
James Cameron, umwe mu bafashe amafoto ukora film wasuye ibisigazwa by’ubwato inshuro 33, avuga ko mu byo babashije gufotora nta mibiri y’abantu bigeze babona.
Muri leta zunze ubumwe z’amerika batoye itegeko rirengera aho ibisigazwa bya Titanic biri, kugira ngo baharinde urujya n’uruza rw’abashakashatsi batagira ingano baba bifuza kujya kuhafotora.
Ifoto: Bamwe mu bari baje kwibuka kuwa 15/04/2012
Abitabiriye umuhango wo kwibuka basaga 1309, abasaga 50 bafitanye isano n’abitabye Imana.
Ifoto: Hasomwe na misa mu izina ry’abatikiye
Amazi ubwato bwa Titanic bwarohamyemo ari mu gice mpuzamahanga ku buryo leta zunze ubumwe z’amerika nta burenganzira busesuye zihafite. Leta zunze ubumwe z’amerika, Canada n’ubwongereza barateganya kuzasinya amasezerano ajyanye n’uko aho ibisagazwa bya Titanic hagomba kuzabungabungwa.
Ifoto: Umwe mu baje kwibuka ajugunya indabo mu mazi
Ifoto: Indabo zireremba mu mazi Titanic yarohamyemo
Patricia Watts, umwarimu w’imyaka 81 wasezeye ku mwuga, ari kumwe n’umugabo we, bafite ifoto ya sekuru George MacKie (yari afite imyaka 34) nawe ari mu baguye muri Titanic.
Patricia Watt n’umugabo we David, bafashe ifoto ya sekurur George Mackie
Urwibutso rwanditseho amazina y’abitabye Imana
Ifoto: Alex Aaronson, w’imyaka 6, arerekana izina ry’uwitwaga
Artie Frost, bafitanye isano nawe wahitanywe na Titanic afite imyaka 38.
Ifoto ya kapiteni Edward Smith’s (Captain) wa Titanic.
Inzu kapiteni Edward Smith’s yavukiyemo akanahakurira nayo yashyizwe mu cyamunara ikazagurishwa ama pound (akoreshwa mu bwongereza) ibihumbi 80.


text:
Kel Mitchell umunyamerika usanzwe umenyerewe mu gukina filimi zitandukanye, kubyina n’ibindi atangaza ko nyuma yo gufata umwanzuro wo kwiyambura ubuzima, yatunguwe n’uko yabonye uburuhukiro muri Kristo Yesu, bigatuma ubuzima bwe burokoka.
Infochretienne yatangaje iyi nkuru yavuze ko Kel Mitchell wahagaritse umwuga we mu buryo butunguranye, aho yakoreraga kuri Televiziyo ngo byamuteye kwinjira mu bihe byo kwiheba bidasanzwe bituma aniyahuza ibiyobyabwenge, ku buryo hari n’amakuru yari yatangiye gukwirakwizwa ko yaba yamaze gupfa.
Kel Mitchell
Mu buhamya bwe, Kel w’imyaka 37, yavuze ko nubwo yari agihumeka ariko yumvaga ubuzima bwe bwamaze kugera ahantu we yita gihenomu.
Ati ‘’nagerageje kunyura mu bintu bitandukanye, kwiyahura, gutandukana n’uwo twashakanye, ibiyobyabwenge, inzoga, kwishora mu byaha, kwishyira hejuru, imibabaro itandukanye, yatumye numva mpeze mu gihirahiro, ngatangira gushakira ibisubizo aho bitari, nagerageje kujya mu byaha bitandukanye no kugiriria nabi abandi.’’
Ubusanzwe Kel Mitchell, uvuka ku mubyeyi w’umpasitori akomeza avuga ko nyuma y’ibi byose ari bwo yasanze agomba kugaruka ku isoko y’amahoro nyayo, iyo avuga ko yari yarigeze kumvana iwabo akiri umwana muto. Ati ‘’ Nagerageje gusohoka muri ibi jyenyine, ngo ngarukire uwo bamwiraga kera ( Yesu Kristo), kuva nabona umucyo wa Kristo, numvaga byose bigiye gukemuka.’’
Kel mu buhamya bwe asaba umuntu wese ubusoma, kwemera gutandukana n’ibya kera, ukaba icyaremwe gishya muri Kristo Yesu, kuko kuri we ubu ubuzima bwahindutse bushya, amaso ye akaba yarahumutse, ahamya ko ibi byamufashije kubana neza n’uwo bashakanye ndetse n’abana be babiri.
Ikindi ngo yifuza kwibutsa abasomyi, ni ukubwira umuntu wese wumva ubuzima bwe bugeze ku munota wa nyuma ko Imana itanga amahirwe ya kabiri. Asaba umuntu wese kwiyegurira Kristo, ukemera no kubihamisha kubatizwa, nyuma ukaganira n’abantu ku by’urugendo rwawe rushya mu kwizera, ukamarana umwanya munini n’Imana kandi ugasoma ijambo ryayo.
Ibi ngo umuntu abikoze agasabana n’abandi bavandimwe muri Kristo Yesu, byatuma ubona uburuhukiro muri Kristo Yesu. Asoza agira ati ‘’Ubu ndi mushya, nabaye muto, meze neza kandi narakijijwe.’’
Kel Mitchell yavutse 25/08/1978, avukira ahitwa Illinois muri Leta ya Chicago muri Leta Zunze Ubumwe za Amerika.


text:
Ngo Colonel Ntiwiragabo ngo ni igikomangoma cyarazwe kuzasimbura Habyarimana ?
Nk’umusomyi wa "veritasinfo" ndagirango ngire icyo mvuga kunyandiko zimaze iminsi zitambutswa kuri uru rubuga, kuko nsanga harimo amakuru atari impamo umuntu akaba yakwibaza niba abatanze ayo makuru ari ukutamenya ukuri cyangwa niba barabikoze nkana murwego rwo kuyobya abasomyi cyangwa gusebya abo baba bafitanye ibibazo hagati yabo. Sindi buzivugeho zose ndibanda kuri ebyiri gusa izindi ndaziharira abandi basomyi.
A.Iyambere ni iyiswe : « Uwagumiwe n’amenyo n’amazi aramuhagama ». Ikaba yaranditswe na Amiel uba i Masisi. Muri iyi nyandiko nubwo harimo byinshi byanengwa, ndavuga kubintu bitatu:
1.Uragira uti: Ubwo twari Tingi-Tingi, ntitwatsinzwe no kubura intwaro cyangwa abasirikare babishoboye, ahubwo twatsinzwe no kubura diplomatie.
-Kutabura abasirikare babishoboye ndabyemera, kubura diplomatie nabyo ndabyemera, kuko abanyapolitiki muri icyo gihe bari barakomanyirijwe ntaho bashobora kujya, kandi tuzi neza ko ibyemezo bifatirwa Washington, Londres cyangwa Paris. Ntabwo wakwicara Tingi-Tingi, Walikare cyangwa Masisi ngo ijwi ryawe rizumvikane, ube wagira icyo uhindura.
-Kuvuga ko ibikoresho bitabuze, aha ntituhemeranywaho, none bitabuze se, mwabiguraga he? Iki? Nande? Cyangwa se mwabihabwaga nande nk’imfashanyo? Ibi ndabikubwira nk’uwabihagazeho. Kuko aho Tingi-Tingi nakoraga mubya Logistique, yewe no muri zilya ntambara za Oso, niba wari uhari, nari S4 muri Etat-major Tactique, Ndagusabye uzambwire aho ibyo bikoresho mwabikuraga. Niba n’uduke twambukanye ingabo za Congo zaratwifunze, zigeze se zitubasubiza?
2.Ahandi uragira uti: ….Abakagombye kurwana k’ubusugire bw’igihugu, bafashwe n’umururumba w’ibintu bibagirwa agaciro k’igihugu bituma bagitanga …..
Muvandimwe, ushobora gusobanulira abantu ukuntu gukunda ibintu aribyo byatumye ingabo z’igihugu zitsindwa? Ibyo bintu ni ibihe byatumye abayobozi b’ingabo badakora akazi bari bashinzwe ko kuyobora urugamba? Kwandika ibyo mwiboneye bishobora gutoneka bamwe mubasigaye ari imfubyi abandi bakaba abapfakazi b’abitangiye kurengera ubusugire bw’igihugu. Niba bitarashobotse, ni ukubera izindi mpamvu zidafite aho zihuriye n’ubusambo. Hari abitanze kugirango abantu badashira u Rwanda rugaterwa itabi no kugirwa ibyanya byo kuragira mo inka, nkuko hari abari babifite mumigambi yabo.
Si mu Rwanda gusa kandi no muri Congo hari abitanze bahasiga ubuzima, abandi bagirwa ibimuga kugirango impunzi zishobore gukiza amagara. Mbese mukeka ko abagore n’abana, ndetse n’abakuze, bavuye muli Kivu bagera za Bangui, Brazaville n’ahandi ari uko barushaga utwana two muli APR (Inkotanyi) kwiruka ndetse ahenshi baragendaga mumamodoka? Bahageze kubera ko hari abitanze ngo bishoboke n’ubwo batavugwa. FAR zakoze ibyazishobokeye muburyo bucye zari zifite, ntizatsinzwe n’ubusambo. Ntimukabe nka wa mugani wa Kinyarwanda ngo “Ubonye nyina ashaje agirango inka se yatanze zapfuye ubusa.”
3.Ahandi uragira uti: “Dukurikije aho isi igeze muri iki gihe, turabona muri FDLR hakomeje kugaragara ko iyobowe na Ex-FAR, ntabwo ibyo kubohoza igihugu no gucyura impunzi bazabishobora. Hagomba abantu bashya bafite imyumvire mishya kandi b’abasiviri bagomba gukora diplomatie ….”
-Jye ntabwo mbona ko kugira imyumvire mishya bisaba ko utaba umu EX-FAR, kuko hari abataribo kandi badafite iyo myumvire mishya uvuga. Ikibazo si ukuba umu EX-FAR, kuko bibaye gutyo ukabuzwa ubuyobozi no kuba umu Ex-FAR byaba ari uguha akato bamwe mubagize umuryango nyarwanda. Icy’ingenzi nuko umuntu akora icyo azi kandi ashoboye. Abazi politiki bakayikora, abasirikare nabo bagakora ibyo bazi bya gisirikare. Kandi ubundi byose birigwa, umusirikare wize diplomatie ntacyamubuza kuyimenya kandi akayikora neza. Général Colin Powell se yayoboye diplomatie américaine nabi? Igisirikare nacyo kirigwa, ntawe uba umusirikare atabanje kuba umusivile, kandi nacyo abagikora bataracyize bagikora nabi ntibatange umusaruro ubategerejweho.
Umuntu utagomba kuyobora, ni uwaba afite inzitizi zituma atarangiza neza inshingano ze zijyanye n’ubwo buyobozi. Kuyobora bisaba ubushishozi, kuba mushya gusa ntibihagije, ngo “imihini mishya itera amabavu”. Hagomba abayobozi basobanukiwe aho isi igeze kandi bafungutse mumutwe ari abanyaporitiki cyangwa aba gisirikare.
B.Inyandiko yakabiri ni iyiswe ngo: “Ntibiragabo Aloys umwami w’amacakubiri muri FDLR niwe nyirabayazana w’induru ziri kuvuga!”
a)Muri iyi nyandiko, uwayanditse aragira ati:«Ntiwiragabo yahawe na Habyarimana umurage wo kuyobora u Rwanda, ni Prince héritier, (igikomangoma) uzasimbura président wa nyuma w'ingoma y'abahutu. Ngo kandi ingoma ikaguma mu majyaruguru y'u Rwanda. Ngo Ntiwiragabo yari yarabyemereye Habyarimana, ngo akaba agomba gukora ibishoboka byose icyifuzo cya Perezida Habyarimana kikazajya mu bikorwa nk’umurage yahawe k’u Rwanda!
Abazi neza ex-FAR bazi ko ubwo Habyarimana yemerega kurekura ingabo, Général Nsabimana Déogratias akaba Chef d'Etat-major, icyo gihe Habyarimana yatanze condition ko ibyemezo byose Etat-Major izajya ifata bigomba kwemerwa na Ntiwiragabo, ko ibyo atazajya yemera bitazajya bijya mu bikorwa. Ngo Nsabimana yarabyemeye kuko icyo yari ashyize imbere kwari ugutsinda intambara ibindi byose bikazaza nyuma. Bwarakeye rero ahita agirwa Chef d'Etat-major».
Ibi ntakuri kurimo kuko Ntiwiragabo Atari gusimbura Habyarimana, haba mugisirikare haba no mugisiviri kumwanya wa Perezida.
1.Mu gisirikare: Ibyo uvuga si ukuri, kuko Habyarimana asezera ku mwanya wa Chef Etat-major, ntabwo yasimbuwe na Nsabimana nk’uko ubyandika, ahubwo yasimbuwe na Col Serubuga icyo gihe, Ntiwiragabo ntiyabaga muri Armée Rwandaise yari muli Gendarmerie, kandi naho, ku mwanya wa Chef Etat-major wa Gendarmerie, Habyarimana yasimbuwe na Colonel Rwagafirita. Ubwose ibyo byemezo uvuga, Ntiwiragabo yari kujya abanza kubyemeza ahuriye he nabyo ko atakoraga muli za EM ko yategekaga ikigo cya Kacyiru?
Général Nsabimana yayoboye EM aruko Col Serubuga agiye mukiruhuko cy’izabukuru, nyuma nibwo Col. Ntibiragabo yaje kuza muri Armée muli EM aba G2 asimbuye Col. Nsengiyumva wari woherejwe kuyobora OPS Gisenyi. Icyo gihe nanjye nali mfite iminsi nkora muri EM muri service G1, uwo murage wa Ntiwiragabo ntawo nigeze numva, muli Congo naho twakoranye muri Sud-Kivu ayobora Division yambere, namubereye G1 nyuma mubera G4, urumva ko twakoranaga bya hafi, uwo murage wo kuzasigarana ingoma ntawo nigeze numva. Ibyo bintu uvuga ukanabyandika waba ubifitiye gihamya yihe?
2.Mu gisiviri: Gusimbura Habyarimana kumwanya wa Perezida, byasabaga kubanza kuba Perezida wa MRND, kandi uko mbizi, Colonel Ntiwiragabo icyo gihe, ntamwanya nzi ukomeye yigeze agira muri MRND nkuko hari abasirikare bagiye bagirwa ba Ministres nka ba Nsekarije, Kanyarengwe, Simba, Rwagafirita, Ndindiriyimana, cyangwa ngo abe yarabaye muri Comité Central ya MRND kimwe na ba Col Serubuga, Général Rusatira. Ubwo se Prince héritier Ntiwiragabo yaba yarateguriwe he kuzasimbura Habyarimana?
b) Muri iyi nyandiko nayo uwayanditse nawe yagarutse kuri cya kibazo cya politiki, diplomatie n’igisirikare. Nawe aragira ati: “Ni ngombwa ko igisirikare kiyoborwa n’abanyapolitiki aho kugirango kibe aricyo kiyobora politiki”. Nkuko nabivuze, jye nsanga igisirikare kigomba kuyoborwa n’abasirikare ntikigomba kuyoborwa n’abanyapolitiki ariko abo bayobozi ba gisirikare bagomba gukurikiza umurongo watanzwe nabo banya politiki kugirango bose hamwe bagere kuntego imwe kuko baba batahiriza umugozi umwe.
Ndarangiza nsaba abandika kwirinda gushaka gufata ibibazo byabo bwite, bafitanye n’abandi bantu kugiti cyabo, ngo babihindure ibibazo by’abari mu bwoko bwabo bose cyangwa iby’abanyarwanda bose muri rusange. Niba ufitanye ikibazo n’umuntu, mushake mugikemure, aho gukwiza inyandiko zisebanya, twita abo tutumvikana abajura cyangwa abagambanyi.
Biradusaba kugira ubutwari n’ubushishozi.
Major Jacques Kanyamibwa


text:
aba bana baraberanye pe, mana ubibafashemo
Butera Jeanne, ndishimye cyane kuba ugejeje aha! Si benshi basohoka batya mu bishuko byinkundo za kirya gihe, mugenzi wanjye urabizi! Ujye ubishimira Imana! Nkwifurije urugo ruhire ubuziraherezo, ndetse no gutera imbere muri byiza bya muzika yawe, urabizi nawe impano udufitemo!
Clement, nawe warakoze cyane, kandi urabizi, ntacyo umuntu yarenzaho! :)
bizere Imana kugirango bizagende neza.nange nti nuwo niwe musore ukwizihiye
Congs
Vraiment inkono ihira igihe lmana ibashyigikire
Ariko se mwagiye muvuga muziga, ibyo binini niba banabifata baramaze! Ntago byakorewe inyamaswa Kandi bucya bwitwa ejo!
Mbifurije kuzasitara mujya imbere ntimuzasitare mujya inyuma mubyukuri imana ibabere umwungeri muri byose kdi knowless azatumire safi rwose
Wow ndishimye cyane kbs safi azabutahe
nice couple of the year. muzagire urugo tuhire
congs kbs.kalisa ndavuze ngo funga kinwa.ibyo binini niwowe ubibaha?ko muzi gushyanuka.baramaze.
congs kbs.kalisa ndavuze ngo funga kinwa.ibyo binini niwowe ubibaha?ko muzi gushyanuka.baramaze.
Ayiiii impunduuuu bana bacu tubihedheje umugisha mwizina rya data ni ry,imana numwuka wera
wouuuuuu
congratulation Knowless and Clement may God bless you
I wish you the happy ending in the journey you are going to start
Nice couple Kbsa.kubihisha byar impamvu gsa may God bless this coming marriage.lv u all.
knoless aranze abate umugore gusa azatumire safu from urban boys
umva nukuri nange ndishimye mubuzima abantu mbifurije kuzubakira kurutare kd bagafashwa nubuntu bwImana nubwo Knowless muheruka turabana !!gusa nsabyimana kuzamuha hungu na kobwa!
Mbega couple nziza weeeeee. Bose ndabakunda nubwo batazantumira nzabutaha.
Nkwolees na Clement, Ku murongo wabafata Ikinin Kigabanya Ubukana!! Mugiye kuyivanga???
oh! byiza cyane twiteguye uyu
munsi tuzabutaha pee! njye muranejeje muribeza,muranishimye Imana ibajye imbere
Mana ndishimye pe ndabakunda cyane mbifurije kuzahirwa
Imana ibahe imigish ese rwoba urugo rwiza vyo babitey igomwe.
ndumva bindenze bihebuje Mana shimwa
Ntimukabure amata k uruhimbi numunezero murugo rwanyu
ncwiiiiiiiii mama mbega byiza birandenze sister co
urage peee
Yeeee! sha kbs ndabibonye koko nta giti kibura inyoni ikigwaho. Aramwitoraguriye kweli!!
Mana we emotion biranshimishije cyane Imana ibafashe kdi icyifuzo cyabo Imana igihe umugisha turabyishimiye cyane
Mana we emotion biranshimishije cyane Imana ibafashe kdi icyifuzo cyabo Imana igihe umugisha turabyishimiye cyane
Eeeeeeh cool
Imana ihe umugisha ururwo rwabo!!!
Wawoooooooooo!!!!!!!!! God bless Butera
Bambi! NYAGASANI AZABIHAGARARIRE
MUZABYARE HUNGU
Imana ibashyigikire rwose turabyishimiye!!!
incuiiiiii mana birandenze pe gusa mbifurije kuzagira urugo ruhire kd nzabitaha nakenyereye abageni be a Imana ubahe umugisha ndabakunda cyaneeeeeeeeeeeeeee.
incuiiiiii mana birandenze pe gusa mbifurije kuzagira urugo ruhire kd nzabitaha nakenyereye abageni be a Imana ubahe umugisha ndabakunda cyaneeeeeeeeeeeeeee.
Sha ndabakunda weeeeeeeeeeeeeeeeeeeee! Imana ibampere umugisha
Waoouuu,ndishimye cyane my sister Imana izagushyigikire.inkungayange nisengesho
incwiiiiiiii Imana ibabe hafi kdi ibibafashemo
Waoouuu,ndishimye cyane my sister Imana izagushyigikire.inkungayange nisengesho
Nanjye nishimiye icyemezo ababana bafashe nibyiza cyn imana izabajye imbere ninyuma kandi clement ninumuturanyi mwiza tubananeza muuricartie nkabaa nifuzako we numufashawee tuzabatwerera mak up bakazaba bakeye nubundi tujya tuyibakorera njye na. Sister wanjye witwa asma rwose nkabambifurije urukundo rwabobombi ubuziraherezo ameen.
Andika Igitekerezo cyawe hanoCourage ndabakunda.
Ahwiiii Mana uhabwishyubahiro umwambuye igisuzuguriro umuhesheje ijambo mubanzibe umuhanaguye amarira kbs
mbega byiza, nibyigikundiro kandi birashimishije, uri umuhanga ntibabizi gusa muzagire urugo ruhire ndagukunda sana.
mbega byiza nibyigikundiro birashimishije pe, Knowless uri umuhanga ntibabizi gusa ndagukunda uzagire urugo ruhire.
Théo ndemeye ni wwe munyamakuru urebye uko abandi banditse iyi nkuru biragaragara ko batayizi neza kko nta photo igaragaza inkuru congz kuti wowe
Ndishimye cyane cyane
Nkwifurije urugo ruhire
Ndishimye cyane cyane
Nkwifurije urugo ruhire
Mbega byiza ooh! Muzabyare muheke kuko mufite urukundo
Ibanga nikintu Gikomeye pee Imana ibihe umugisha.
Wooaw. ..Aba bana rwose baranejeeje cyane. ntimumbaze impamvu ark kuva nabamenya numvaga Clement ashatse Umukobwa utari Butera nawe agashaka umusore utari Clement agahinda kanyica.
Ndabakunda cyane, Nimwe muberanye kdi cyane...Ndabashyigikiye kdi nzabasabira. Courage.
Tambineza.
Incwiiiiiiiiii biraryoshye vrment
Incwiiiiiiiiii biraryoshye vrment
Ndabyishimiye cyane cyane cyane cyane cyane cyane cyane cyane. Nibobantu nigiyeho kuba serious ugakora ibyawe ntakavuyo. Muzambabarire ninza ntimuzansohore mwogaheka mwe kuko nababara ntahageze nitwa buregeya


text:
Abakozi bo mu rugo bakora imirimo itandukanye bitewe nuko gahunda z’urugo bakoramo zimeze, ariko hari imirimo imwe n’imwe usanga abakozi binubira gukora ndetse bakagaya abakoresha babo batinyuka kuyibakoresha.
Bamwe mu bakozi bo mu rugo twaganiriye, badutangarije ko akenshi batishimira gufurishwa amakariso n’indi myenda y’imbere y’abakoresha babo.
Umetesi Jeanine ni umukozi wa mu rugo yadutangarije ko yigeze gukora mu rugo ruri mu murenge wa Kacyiru, akora akazi ashinzwe neza ariko nkuko abivuga ngo yaje kuva muri urwo rugo abitewe nuko umukoresha we yamuhaga amakariso ye ngo ayamumesere.
Jeanine yagize ati: “ nakoze mu rugo rumwe muri Kacyiru, umugore nakoreraga akajya asiga amakariso ye n’amasutiye muri dushe, akantegeka kuza kubimumesera, maze kurambirwa bampembeye ukwezi kumwe mpita nigendera”
Kumesesha abakozi imyenda y’imbere ntibiboneka mu bafite ingo gusa kuko hari n’abasore bibana basigira abakozi amakariso yabo ngo bayabamesere.
Ndayisenga bakunze kwita Kadogo akorera abasore bibana akabamesera buri cyose ariko nkuko abivuga iyo bamuhaye amakariso cyangwa amashuka bararanyemo n’abakobwa, abimesa atabyishimiye kandi akumva abagaye, kuko kuri we ngo nubwo yazabona ubushobozi agatunga umukozi yumva atazamumesesha amakariso.
Nubwo guha amakariso n’indi myenda y’imbere umukozi ngo abimese bifatwa nk’umuco utari mwiza hari abandi bakoresha babwira abakozi babo ngo bajye babasasira uburiri, bikaba akenshi aribyo bikurura ihohoterwa rikorerwa abana b’abakobwa b’abakozi bo mu rugo.
Umukobwa w’imyaka 23 utarashatse ko tuvuga izina rye amaze imyaka itanu akora akazi ko mu rugo. Muri 2012 yakoze mu rugo umugore waho amusaba kujya amusasira, umunsi umwe ari gusasa nkuko bisanzwe umugabo waho ava ku kazi asanga ari mu cyumba asasa amusaba ko baryamana yanze amukangisha ko aribuze kuvuga ko yamwibye amafaranga yari yasize mu cyumba, umukobwa akomeza guhakana nyirabuja aza kuhagera umugabo yumvise imodaka ahita amureka arasohoka.
Gukoresha abakozi imirimo nk’iyi bituma abakozi birirwa bavuga abakoresha babo mu bandi bakozi ndetse ugasanga bikwiye mu mudugudu, nyamara ibi byakagombye kwirindwa mbere buri wese akimesera imyenda y’imbere no kwikorera indi mirimo iba yihariye ku ibanga ry’urugo nko kumenya icyumba cy’umugore n’umugabo .
Imirimo udakwiye gukoresha umukozi wo mu rugo
Abakozi bo mu rugo bakora imirimo itandukanye bitewe nuko gahunda z’urugo bakoramo zimeze, ariko hari imirimo imwe n’imwe usanga abakozi binubira gukora ndetse bakagaya abakoresha babo batinyuka kuyibakoresha.
Labels: umuryango


text:
Mutabazi Theodore, Umuyobozi mukuru ushinzwe imiryango ya sosiyete sivile n’amashyaka ya politiki muri RGB, avuga ko imiyoborere myiza ari ituma umuturage agira uruhare mu bimukorerwa kandi akanabigenzura.
Yagize ati “Ingengo y’imari mu gihugu ni nk’umwuka umuntu ahumeka, udafite ingengo y’imari igihugu ntabwo cyabaho.”
Mutabazi yavuze ko umuturage agomba kugira uruhare mu itegurwa n’ishyirwa mu bikorwa ry’ibyateganyijwe mu ngengo y’imari kuko ari ryo shingiro ry’imiyoborere myiza. Ati “Imiyoborere myiza ni ituma umuturage agira uruhare mu bimukorerwa kandi akanabigenzura.”
Akomeza ashimira Impuzamashyirahamwe y’imiryango iharanira uburenganzira bwa muntu mu Rwanda (CLADHO) ku ruhare ikomeje kugira mu gusobanurira abaturage ko bakwiye kumenya ibibakorerwa, bagatanga ibitekerezo ku byakorwa mu ngengo y’imari.
Yakomeje agira ati “Iyo hakozwe ikintu udafitemo uruhare ntabwo ucyibonamo, ni yo mpamvu Leta yavuze ko ingengo y’imari ikwiye gutegurwa kuva ku muturage kuko ari we uzi ibikenewe.”
Safari Emmanuel, Umuhuzabikorwa w’impuzamiryango CLADHO, avuga ko ari igihombo kinini ku muturage iyo atekererejwe ibimukorerwa.
Yagize ati “Umuturage wese aho ava akagera afite uruhare rwo gutanga ibitekerezo ku byamukorerwa. Ni ibintu bidasaba imibare, bidasaba kuba umuntu yarize muri za kaminuza. Iyo umuturage amaze gutanga ibitekerezo, abashinzwe kubishyira mu bikorwa, babikora bashingiye kuri bya bitekerezo by’umuturage.”
Ubushakashatsi bwakozwe na CLADHO bwagaragaje ko Abanyarwanda 36% gusa mu mwaka w’ingengo y’imari ya 2014/2015 ari bo bagize uruhare mu kugena ibikorwa by’ingenzi byayishyizwemo.
Miniteri y’Ubutegetsi bw’Igihugu ifatanyije na Minecofin, tariki ya 3 Ugushyingo, batangije gahunda yo kumva ibyifuzo by’abaturage ku ngengo y’imari y’igihugu.
Ibitekerezo bizaturuka mu baturage bizahuzwa n’icyerekezo cy’igihugu hakorwemo igenamigambi rimwe mu ngengo y’imari ya 2017-2018 no mu myaka izakurikiraho, nk’uko Minisitiri Kaboneka yabitangarije RBA.
Yagize ati “Ibitekerezo by’abaturage bitazashyirwa mu ngengo y’imari ya 2017-2018, bizimurirwa mu ngengo y’imari y’imyaka izakurikiraho. Dukurikije ingengo y’imari dufite n’amikoro yacu, ibyo bavuze byose bishobora kutazahita bikorwa, ariko bizagenda bikorwa uko agenda aboneka.”
Minisitiri Kaboneka avuga ko iyi gahunda igamije gusubiza ikibazo cyagaragajwe n’ubushakashatsi butandukanye, cy’uko abaturage bavugaga ko batagishwa inama mu itegurwa ry’imihigo. Yongeraho ko iyo umuturage agize uruhare mu igenamigambi, akitekerereza ibimukorerwa bituma arinda ibyagezweho uko bikwiye.


text:
Abahoze ari abayobozi b’uterere twose two mu Rwanda, abari babungirije ndetse n’abandi bakozi b’ibigo bishamikiye kuri Minisiteri y’Ubutegetsi bw’Igihugu bagiye kongera gusubira ku ntebe y’ishuri aho baziga ibijyanye n’imiyoborere myiza.
Abahoze ari abayobozi b’Ubuterere bazajya kwiga muri Ishuri rikuru ry’imiyoborere myiza ni abarangije manda zabo neza nta nenge bagaragaje mu gihe bayoboraga.
Hejuru y’aba bayobozi b’uturere kandi haziyongeraho abayobozi b’imirenge bagera kuri 40 ndetse n’abakozi ba Minisiteri y’Ubutegetsi bw’Igihugu, ndetse n’Ikigo cy’imiyiborere myiza (RGB).
Umunyabanga wa Leta muri Minaloc vincent Munyeshyaka yatagarije Igihe ko iri shuri rije mu rwego rwo kongerera ubushobozi abakora mu nzego z’ibanze.
Yagize ati “Icyifuzo cyacu nuko mu myaka iri imbere abazajya baba abayobozi mu nzego z’ibanze bose bazajya baba barize muri iriya kaminuza. Ikindi nuko muri iriya kaminuza hazajya hatangirwa amahugurwa n’andi masomo y’igihe gito, hagamijwe kubaka ubushobozi bw’inzego z’ibanze.”
Aba bazatangirana n’iyi kaminuza bazajya barihirwa 80% y’amafaranga y’ishuri nabo bitangire 20%, mu gihe abandi bazashaka kuryiga mo bakazajya birihira 100%, gusa ngo abakora mu nzego z’ibanze bashobora kuzagabanyirizwa.
Aya masomo ateganijwe gutangira kuwa 31 Nyakanga 2016 akazajya atangirwa muri Kaminuza y’u Rwanda ahasanzwe hari ishami ry’Ubukungu i Mburabuturo.


text:
Ni uwuhe musaruro w’umunsi wa Saint Valentin ?
Ni uwuhe musaruro w’umunsi wa Saint Valentin ?
Iyo uvuze umunsi wa Saint Valentin n’ibijyana na wo, si igishya ku batuye isi ndetse no mu Rwanda by’umwihariko. Hari ababona ko kwizihiza uyu munsi rimwe mu mwaka bumva bidahagije ahubwo ko wajya wizihizwa inshuro zirenze imwe buri mwaka bitewe n’uko aba bawufata n’ibyo bita byiza bawukoraho.
Ku rundi ruhanze ariko, hari n’abandi batunga agatoki uyu munsi nk’intandaro y’isenyuka ry’ingo zitari nke, ubusinzi bukabije bitandukanye n’indi minsi isanzwe ndetse n’ukwiyongera kw’ubusambanyi cyane cyane mu rubyiruko ndetse n’izindi ngeso mbi bavuga ko uzirebye yakwipfuka mu maso.
Pasteri Desire Habyarimana, uyu akaba amenyerewe akoresha ibiganiro ku mibanire myiza mu ngo z’abashakanye byemewe n’amategeko akaba anakunze gutanga inama ku rubyiruko. Ikinyamakuru nezerwa.com kiganira na we yavuze ko uyu munsi ukwiye kwitonderwa abantu bagashishoza cyane cyane banahereye ku nkomoko yawo. Ati: “Saint Valentin bayitirira umupadiri wasezeranyaga abantu mu gihe bitari byemewe.” Yakomeje atanga ingingo, ati: “
1. Twe abakiristu ntitwemera abatagatifu kuko nta rindi zina twahawe ryo gukirizwamo atari izina rya Yesu Kristo umwana w’Imana.
2. Urukundo rwacu turushingira ku rwo Yesu yadukunze nkuko amategeko abiri abihamya avuga ngo ‘Ukundishe Imana umutima wawe wose n’ubwenge n’imbaraga zawe zose, ukunde mugenzi wawe nkuko wikunda.’ Kuva 20
3. Ku bashakanye ntibakundana kuri Saint Valentin ahubwo itegeko ry’Imana rivuga ko bakundana ibihe byose nkuko Kristo akunda itorero. Ku bakundana bisanzwe basabwa kugira urukundo rwihanganira byose, rurenzaho rutifuriza ikibi mugenzi wawe. Yesu yavuze ko nidukundana ibihe byose ari bwo bazamenya ko turi abigishwa be, bitari ugukundana byahariwe umunsi runaka.
Pasteri akimara gusoza izi ngingo, yavuze nawe uko abyumva ku giti cye ati: “Njye uko mbona Saint Valentin ni umunsi wo gukora ibyaha ku bitwa ko bakundana; ni cyo gihe abakobwa bamwe batwita inda zitateganijwe, ni umunsi uha urwaho ubusambanyi cyane cyane mu rubyiruko, ni cyo gihe abantu banywa inzoga biruseho, abagabo baca inyuma abagore babo cyangwa n’abagore bikaba uko n’ibindi byaha nk’ibyo Imana yanga.”
Ku kuba hari abakiristu bamwe bemera bakanitabira kwizihiza uyu munsi wa Saint Valentin n’ibikorwa bijyana nawo, Pasteri Desire yagize ati: “Gukundana barabyemerewe buri munsi ni itegeko ry’Imana ribareba, ariko na none kuko abakristo tudasenga tunyuze ku batagatifu, numva nta mukiristo uzi unakunda Imana koko ukwiye kwizihiza uriya munsi.”
Kuki Saint Valentin iba muri Gashyantare (Février/February)?
Kera umunsi wo hagati mu kwezi kwa Gashyantare ufatwa nk’ikimenyetso cy’urukundo n’uburumbuke kuva mu bihe bya kera (Antiquité). Mu Bagereki, kwari ukwezi bibukagamo ubukwe bw’imana zabo zikomeye Zeus na Héra. Mu Baromani, tariki 15 Gashyantare wabaga ari umunsi bizihizagaho Lupercales, aho baturaga ibitambo Lupercus, imana y’uburumbuke (fertilité).
None se Saint Valentin ni nde?
Muri Kiliziya Gatulika, habayeho ba Valentin 3 batandukanye (Valentin wa Roma, Valentin wa Terni, Valentin w’umumaritiri) bagiye bagirwa abatagatifu (saints) kubera ukwemera kwabo kutajegajega kwatumye bicwa nk’abahowe Imana (martyrs) n’ingoma z’igitugu zayoboraga Roma icyo gihe, hari mu kinyejana cya 3.
Hari bamwe iyi tariki aho kubanezeza ahubwo ibatoneka mu nkovu
Uwitwa maman Christella (yanze ko tuvuga amazina ye bwite) aganira na nezerwa.com yaduhaye ubuhamya bw’uko yibuka byamugendekeye ubwo uyu munsi wizihizwaga mu mwaka wa 2011.
Ati:”Buri gihe iyo iyi tariki ya 14/02 igeze cyangwa ivuzwe, bisa nkaho nkozwe mu nkovu y’ibyambayeho mu mwaka wa 2011 ubwo nafataga umugabo wanjye yanciye inyuma muri Hoteli imwe y’i Rubavu. Umugabo wanjye yari umushoferi mpamagarwa n’umwe mu bakoraga muri iyo hoteli abashoferi bari barayemo twari tuziranye, ambwira ko abonye umugabo wanjye ahinjiranye n’umwana w’umukobwa ugaragara nk’ukiri muto.
Maman Christella yakomeje ati: "Nabaye nk’ukubiswe n’inkuba nyoberwa ibimbayeho... ndetse nyuma nza gusanga ari byo nawe arabinyemerera, ariko yaje kunsaba imbabazi ambwira ko yagendeye mu kigare cy’abashoferi bagenzi be bavugaga ko bari kwizihiza uyu munsi wa Saint Valentin, naramubabariye dukomeza kubana nubwo ubu tutakiri kumwe kuko yageze aho akora impanuka yitaba Imana. Kugeza n’ubu iyo uyu munsi uvuzwe nibuka ibyo byose nkagirira ubwoba abana bato bari kubyiruka.”
Hatungimana Hirwa Gedeon watubwiye ko nawe ari umukiristu, yatubwiye ko abamaganira kure uyu munsi w’abakundana, basa n’abirengangiza ko isi igenda itera imbere ati: “Hari ibyo mba ntemeranya n’abantu bamwe. Kuba umukiristu ntibivuze gusigara inyuma mu bintu, none se Imana niba yararemye urukundo hanyuma umuntu akagira ubwenge bwo gushyiraho umunsi wo kwizihiza abakundana bashimangira urwo rukundo ikibi kiri hehe?"
Hatungimana arakomeza ati: "Numva abakora ibyaha kuri Saint Valentin n’ubundi baba basanzwe ari ba ruharwa muri byo. Nta n’aho mbona Bibiliya ivuga ko uwo munsi ubujijwe, abantu bajye bareka gukabya.”
Twabajije Pasteri Desire ku bantu babona cyangwa bumva ko kutizihiza uyu munsi ari ukutagendana n’ibigezweho, kutajyana n’iterambere isi iganamo, ubuturage n’ibindi; Pasteri yagize ati: “Ijambo ry’Imana rivuga ko abayoborwa n’Umwuka wera ari bo bana b’Imana. Iyo rero utayoborwa n’uwo Mwuka wera uba ufite ibindi bikuyobora harimo n’ibyo byose."
Yasoje atanga inama ati: "Nabwira abakiristo kwitonda no kwirinda muri byose ndetse no kumenya kurobanura ibyo bakwiriye kujyana nabyo n’ibyo batemerewe nkuko Bibiliya itubwira ngo ‘nubwo byose tubyemererwa ariko si ko byose bitugirira umumaro.”
source: nezerwa.com


text:
Iyagutanze niyo izagutabara
Ndabasuhuje mu izina rya Yesu Kristo, amahoro y’Imana abe muri mwe,
Uyu munsi Umwuka wera w’Imana yampaye kuganira namwe ijambo nahaye umutwe uvuga ngo “Iyagutanze niyo izagutabara”, njye wariteguy endi Ernest Rutagungira.
Turasoma Ijambo ry’Imana dusanga muri Yesaya 43:1-3 haragira hati “Ariko noneho Uwiteka wakuremye wowe Yakobo, kandi akakubumba wowe Isirayeli, aravuga ati “Witinya kuko nagucunguye, naguhamagaye mu izina ryawe uri uwanjye. Nunyura mu mazi nzaba ndi kumwe nawe, nuca no mu migezi ntizagutembana. Nunyura mu muriro ntuzashya, kandi ibirimi byawo ntibizagufata kuko ndi Uwiteka Imana yawe, Uwera wa Isirayeli Umukiza wawe.
Tunasome Yesaya 41:10 Ntutinye kuko ndi kumwe nawe, ntukihebe kuko ndi Imana yawe. Nzajya ngukomeza, ni koko nzajya ngutabara kandi nzajya nkuramiza ukuboko kw’iburyo, ariko gukiranuka kwanjye.
Maze iminsi nsoma inkuru z’umugabo witwa Yobu, Bibiliya itwereka ko yizeraga Imana akayikiranukira kandi ngo yari umutunzi, ariko n’ubwo Imana nayo yamukundaga, Satani yatumye Imana imutanga mu maboko yayo ngo imugerageze, kuko yo (Satani ) yibwiraga ko ubutunzi no kugubwa neza Yobu yahawe bivuyeho yakwihakana Imana, ariko siko byagenze Yobu yakomeje kwizera Imana ye, mu gice cya 2: 3 cy’igitabo kiitiriwe Yobu, Uwiteka abaza Satani ati “Aho witegereje umugaragu wanjye Yobu, yuko ari ntawuhwanye na we mu isi, ari umukiranutsi utunganye, wubaha Imana kandi akirinda ibibi?
Yakomeje gukiranuka kwe n’ubu, nubwo wanteye kumugirira nabi nkamuhora agatsi.”
Natekereje kuri iri jambo kuzira agatsi numva ntinye Imana, mu kindi Kinyarwanda ni nko kurengana, guhorwa ubusa cyangwa gutezwa ibibazo nta mpamvu.
Benedata hari igihe Imana yemera ko uzira agatsi, ikemera ko upfusha, ikomera ko ubura icumbi , ikemera ko urengana kandi wenda bikaba uri umukiranutsi!
Ariko uyu munsi ndakubwira ngo n’aho Imana yagutanga ukamera nk’ibisutswe kugicaniro, ukamera nk’ushyizwe mu muriro satani akagukora uko yishyakiye humura Imana yawe iracyariho kandi yo yemeye ko bikubayo, yo yagutanze ninayo izagutabara.
Yesaya arahanura ngo yewe Islayeli witinya, uri uwanjye nunyura mu mazi ntago azagutembara, aha ushobora gutekereza ko aya mazi avugwa adahurura, iyo aba adahurura ntago wakomezw ango we kugira ubwoba, ni amazi ahurura kandi ateye ubwoba, ngo nuca mu muriro ntago uzashya, ni umuriro waka ndetse cyane ariko kuko uwugiyemo ku bushake bwayo komera urwane kigabo kandi uzavamo kuko ariyo ibivuze.
Iyo Imana igutanze iguhoye agatsi, bigitangira abantu baragusanga ndetse bakagukomeza ariko iyo bitinze benshi bararambirwa, abandi bagatangira kukubwira ngo ariko ubwo si ibihano by’Imana? Ariko si uko uba waguye mu byaha ahubwo ni igipimo uba uriho.
Ibigeregezo nk’ibi, gutangwa n’Imana nk’uku cyangwa kuzira agatsi bigushyira ku munzani w’agakiza, iyo abantu bakuryanira inzara banagushinja ibyaha, nawe utangira gufata ibihe byawe ukisuzuma kugera aho uhamya nka Yobu ngo gukiranuka kwanjye ndagukomeje kandi sinzikuraho kuba inyangamugayo.
Icya gatatu muri uru rugendo bikomeza umugenzi ujya mu ijuru, nyuma yo kuvugwa, gutukwa nawe ukiyemeza kunamba mu Mana wambara izindi mbaraga, Aleluyaa, uhinduka nk’ukuwe mu ruganda, Satani ukamwambura ijambo ku buzima bwawe, mwene data ndakubwira ngo nongere ngukomeze umutima wowe uri mu bihe bisa nk’ibi, hari icyatumye Imana igutanga, ibyakubayeho byose irabizi ariko iherezo riraje kuko yayibereye inkoramutima, mu bigeragezo wanyuzemo ukaba uwo kwizerwa, ukanga kuyigomera, ugatuma Satani abura impamvu yo gutuka Imana.
Iyatabaye Yobu niyo Mana yawe, Bibiliya irambwira ngo muri Yobu 42: 12 – 15
Nuko Uwiteka ahira Yobu ubwanyuma kuruta ubwambere, agira intama ibihumbi cumi na bine n’ingamiya ibihumbi bitandatu, n’amapfizi ibihumbi bibiri n’indogobe z’ingore igihumbi. Kandi abyara n’abahungu barindwi n’abakobwa batatu. Umukobwa w’imfura amwita Yemima, uw’ubuheta amwita Keziya, n’uwagatatu amwita Kerenihapuki. Kandi mu gihugu cyose nta bagore bari bafite uburanga bwiza nk’abakobwa ba Yobu. Nuko se abahera iminani hamwe na basaza babo.
Nawe humura hari benshi bagiye guhindurwa n’ibyawe kuko wemeye kuyibera igikoresho, igiye kuguha ijambo aho waryamburiwe, ubuhamya bwawe bugiye gutuma izina ry’Imana ryogezwa, ubwami bwayo bukwire mu mahanga yose, Ndakwingize ngo urusheho kwegera Imana yawe kuko iyagutanze ngo uzire agatsi niyo igiye kugutabara. Ernest Rutagungira/agakiza.org


text:
Imishinga myinshi irananirwa ariko uwawe ntugomba kunanirwa. Menya kuki imishinga myinshi idakunze kurenza amezi atandatu cyangwa cumi n’abiri, nicyo wakora kubyirinda
Ubucuruzi bwawe natanyungu buzana. Byinshi byaba bikorwa, ariko mugihe amafaranga asohoka aruta ayinjira ntabwo ubucuruzi bwawe bwakomeza.
Ntabwo wabitse amafaranga ahagije, ubundi ugomba kubika amafaranga yakumarisha amezi 6 mbere yuko utangira kubona inyungu.
Ntabwo wasobanukiwe neza isoko kandi n’imico yabakiriya bawe. Niba utazi abakiriya bawe nicyo bashaka, nuko wabageraho ntakuntu ushobora kubabonamwo amafaranga.
Niba wibaza ko byose uzabikora wenyine, menya ko ari uburyo mwambere bwo kunanirwa.
Ubucuruzi bwawe buragendera kumuvuduko wohejuru cyane: niba udafite amafaranga yo kugura ibindi bikoresho ongera umubare wabakozi ubone numwanya wo kwiruka kubo wishyuza.
Waba ufite umukiriya umwe? Menya ko uko ugenda wongera abakiriya ninako wongera amahirwe yawe yokuguma mu bucuruzi.
Waba utarakoze neza ibiciro by’ibicuruzwa byawe neza? Igihe ugurishyije kugiciro cyo hasi ukurikije uko waranguye, icyo gihe urakorera mu gihombo ntabwo uzakomeza gucuruza.
Ntabwo urimwo kugera neza uko amafaranga yinjira nuko asohoka? Iyo ugitangira, usohora amafaranga menshi. Kandi uba unategereje ayo uba uri bubone, ugomba kumenya ihuriro ryasohoka nayinjira, mugihe utabikoze uzahomba.
Ntiwita kubo uhanganye nabo mubyucuruza, ntuhindura kwikoranabunga, cyangwa se ngo urebe uko isoko rigenda rihunduka; ntugomba kumva ko uko wahoze ukora ari nako bizakomeza. Gendana nibihe.
Related Posts by Categories


text:
Perezida wa Kenya, UHURU Kenyatta yatanze miliyoni y’amashilingi y’amanyakenya agamije gushyigikira umurimo w’Imana. Hari kuri iki cyumweru mu materaniro, mu rusengero rwitwa Good Shepherd African Gospel Church.
Nk’uko bigaragara ku rukuta rwa paji ye ya Facebook, Uhuru, yatanze iyi mpano y’amafaranga angana na 1,000,000 y’amashilingi mu rwego rwo gushyigikira igikorwa cyo guhindura igitabo cya Bibiliya mu rurimi rwumvikana abenegihugu bisangamo.
Yagize ati: “ Turasabwa gushyira hamwe, tugahuriza hamwe imbaraga kugira ngo twiyubakire igihugu kitajegajega. Hari byinshi tugomba gukora kugira ngo ubuzima bwa buri munyakenya buhinduke.” Izi mpinduka uyu muperezida kubwe yumva zitagarukira muri Kenya gusa, yifuza ko zagera no ku isi yose, ubutumwa bwiza bukamamara.


text:
Muli iki gihe ushatse wese yigira umuhanuzi.Ubu mu madini menshi,abantu bihaye kwiyita ABAHANUZI.Abandi bakiyita ABAKOZI B'IMANA.Nyamara ugasanga bose icyo bagamije ari Ifaranga,mu gihe YESU yasabye abakristu nyakuri "gukora umurimo w'imana ku buntu" nkuko tubisoma muli Matayo 10:8.Ndetse na PAWULO abisubiramo muli Ibyakozwe 20:33,adusaba "kubwiriza tudasaba amafranga".Ku byerekeye Nkurunziza,Bible isaba abakristu nyakuri kutajya muli politics.Ntabwo waba umuhanuzi w'imana,ngo nurangiza ube n'umukuru w'Imbonerakure (Interahamwe z'i Burundi).Ushatse wese yiyita umurokore.Ariko ntabwo ibintu by'imana bishobora kujyana na politics.Kuko politics ijyana ku matiku,ubwicanyi,gutonesha,gusahura igihugu,intambara,etc... YESU yasize atubwiye yuko abakristu uzababwirwa nuko abisi babanga,bakabatoteza,bakabafunga kubera gukorera imana (Matayo 10:22).Yabasabye kandi kujya mu nzira bakabwiriza abantu ubwami bw'imana nkuko nawe yabigenzaga (Yohana 14:12 na Matayo 24:14).Muli ibyo mvuze,ari Nkurunziza cyangwa abiyita abahanuzi n'abakozi b'imana,nta numwe ubikora.Kubera ko baba bashaka inyungu zabo aho gushaka inyungu z'imana,Bible ibita "abakozi b'inda zabo" (Abaroma 16:18).This is Hypocrisy.
BYEGEKA Paul - 8/01/2017 saa 15:55